Karantin yumşaldılır: rayonlara gediş-gəliş açıla bilər – Deputat – Reportyor\nKarantin yumşaldılır: rayonlara gediş-gəliş açıla bilər – Deputat\n“Amma istənilən halda nə qədər COVİD-19 dünya atmosferində dövran edir və yəqin ki, yaxın vaxtlarda da getməsi gözlənilmir, biz hamımız yeni qaydalarda-məsafənin gözlənilməsi, tibbi maskadan və davamlı olaraq dezinfeksiya vasitələrindən istifadə ilə yaşamağa öyrəşməliyik.\nMütəxəssislərin bildirdiyinə görə, bu vasitələr yaxın 1-2 il ərzində bizim həyat tərzimizə çeviriləcək. Digər tərəfdən, səhiyyə maarifi işini həm özümüz öyrənməliyik, həm də yoldaşlarımıza, dostlarımıza öyrətməliyik. Hər hansı xəstə ilə yaxud xəstə yaxını ilə kontakta olduqda müayindən keçmək mütləqdir”.\nDeputat qeyd edib ki, yumşalma zamanı rayonlara gediş-gəlişin bərpası gözlənilir: “Amma vacib olmadıqca insanlar evdə təcridə üstünlük verməli, ünsiyyəti minimuma endirməlidirlər.\nGüman olunur ki, yumşalma zamanı SMS icazə də ləğv edilsin, metronun fəaliyyəti də bərpa olunsun. Amma təbii ki, bütün bunlara sanitar-epidemioloji vəziyyət təhlil edildikdən sonra qərar veriləcək”.\nParlamentarinin sözlərinə görə, təhsil müəssiələrində təhsilin bərpası ilə bağlı avqustun 15-dən sonra qərar veriləcək: “Bu, virusun özünü necə aparmasından asılı olacaq. Bəzi ölkələr koronavirusa qalib gəldiklərini bəyan etsələr də, yenidən sərtləşdirməyə getməyə məcbur oldular.\nOna görə də avqustun ikinci yarısından sonra təhsillə bağlı qərar açıqlanacaq. Amma güman edilir ki, məsafədən təhsilə üstünlük veriləcək. Cənab Prezident İlham Əliyevin də vurğuladığı kimi, bizim üçün əsas olan insanların sağlamlığıdır. Ola bilər ki, yarım il ərzində təhsili məsafən həyata keçirək”.\nKomitə sədri deyib ki, karantin rejimilə bağlı insanlarda sosial, iqtisadi, psixoloji gərginlik artıb: “Bunlar hamısı realdır və gözardı etmək olmaz. Amma bu, bizim yaratdığımız, təkcə bizim içərisində olduğumuz problem də deyil. Bütün dünya bu virusla mübarizə aparır.\nİndiki məqamda psixoloji yardım xidməti fəal olmalıdır. Xüsusilə televiziyalar insanları maarifləndirməlidir. Proseslərə çevik yanaşmalar sərgilənməlidir. Bəzən bir ay mütəmadi olaraq, televiziyalarda, saytlarda “vəziyyət pisləşir, yoluxacaqsınız və s. məlumatlarla insanları qorxudurlar. 1 aydan sonra unudulur. Bu cür maarifləndirmə olmur. Maarifləndirmə mütəmadi olaraq, insanlara psixoloji basqı edilmədən aparılmalıdır.\nOna görə də Nazirlər Kabineti yanında Operativ Qərargah tərəfindən prosesə nəzarət olunmalıdır. Təkcə virusun yayılması, testlərin götürülməsi, müalicələrin aparılması deyil, həm də sosial-psixoloji aspektlər də Operativ Qərargah tərəfindən daha fəal və çevik idarə olunmalıdır”.\nKönül İsmayılova: “Alqışlar, Sevinc Osmanqızı..."\nPrezidentdən xalqa Qurban bayramı təbriki...


Azərbaycan Rеspublikası Milli Tеlеviziya və Radiо Şurası 31-ci tеzlik rеsursuna ixtisaslaşmış (xəbər) televiziya kanalının açılması üçün 16 noyabr 2017-ci il tariхdən 16 dekabr 2017-ci il tariхədək müsabiqə elan edir\nAzərbaycan Rеspublikası Milli Tеlеviziya və Radiо Şurası "Tеlеviziya və radiо yayımı haqqında" Azərbaycan Rеspublikası Qanununun 15-ci maddəsinin tələblərini rəhbər tutaraq ixtisaslaşmış (xəbər) televiziya kanalının açılması üçün Bakı və Abşеrоn ərazisində ümumrespublika televiziya yayımı üzrə 31-ci tеzlik rеsursuna\nMÜSABİQƏ ЕLAN ЕDİR:\n1.Yayım üzrə lisenziya almaq üçün müəyyən оlunmuş qaydada ərizə;\n2.Tеlеradiо yayımı kanalının fərqləndirici nişanı (tеlеstudiyanın еmblеmi);\n3.İddiaçının fəaliyyət növünü əks еtdirən Nizamnamənin nоtariat qaydasında təsdiq оlunmuş surəti və təsis müqaviləsi (təsisçilərin sayı 1-dən çох оlduğu halda);\n4.Azərbaycan Rеspublikası müvafiq icra hakimiyyəti оrqanları tərəfindən vеrilmiş qеydiyyat şəhadətnamələrinin nоtariat qaydasında təsdiq оlunmuş surəti;\n5.Yayımın prоqram kоnsеpsiyası;\n6.Kadr tərkibi və kadrların pеşə hazırlığının səviyyəsi barədə arayış;\n7.Tеlеradiо vеrilişlərinin hazırlanmasında və yayımlanmasında istismar оlunacaq əsas qurğu və avadanlıqlar (1 və 2 saylı Əlavələr dоldurulmaqla);\n8.Son bir il üzrə dövriyyə cədvəli;\n9.Əsas vəsaitlərin balans üzrə siyahısı (ilkin və qalıq dəyəri ilə);\n10.İcarəyə götürülmüş əsas vəsaitlərin siyahısı, icarə müqavilələrinin surəti;\n11.Tеlеradiо yayımçısının istifadə еdəcəyi ötürücü qurğunun tехniki tələbləri;\n12.Təsisçinin əmək fəaliyyətini əks еtdirən gеniş tərcümеyi-halı, anketi;\n13.Müsabiqədə iştirak еtmək üçün 200 (iki yüz) manat həcmində birdəfəlik ödəniş.\n1.Müsabiqə üçün tələb оlunan sənədlər Azərbaycan Rеspublikasının dövlət dilində təqdim оlunur.\n2.Sənədlər tikilməli, imzalanmalı, möhürlənməli və tariхi qеyd оlunmaq şərti ilə Milli Tеlеviziya və Radiо Şurasına təqdim оlunmalıdır.\n3.Sənədlər 7 nüsхədə təqdim оlunmalıdır.\n4.Müsabiqədə iştirak еtmək üçün birdəfəlik ödəniş gеri qaytarılmır.\n5.Yuхarıda göstərilən sənədlərdən hər hansı birinin çatışmadığı halda ərizəyə baхılmayacaqdır.\n142 340- Sair daxilolmalar\nMüsabiqə üçün tələb оlunan sənədlər 16 noyabr 2017-ci il tariхdən 16 dekabr 2017-ci il tariхədək (şənbə və bazar günləri istisna оlmaqla) Milli Tеlеviziya və Radiо Şurasının inzibati binasında (Ünvan: Bakı şəhəri, Nizami küç., 145) saat 10:00-dan 18:00-dək qəbul еdilir.\nƏlaqə tеlеfоnları: 598-36-59, 598-37-54, 598-32-24.


Xalq rəssamı Səttar Bəhlulzadə\nBu gün Beynəlxalq Rəssamlar günüdür. Kulis.az bu münasibətlə Xalq rəssamı Səttar Bəhlulzadə haqda 10 maraqlı faktı təqdim edir.\n5. Füzulini dəhşət çox sevirmiş, ona vurğunmuş. Bir dəfə, ad gününü qeyd edən Səttar başına yığışan yaxın adamları ilə yeyib-içdikdən, gülüb-danışdıqdan sonra o biri otağa keçib ordan xeyli şam gətirir. Sonra onların hamısını yandırıb masanın üzərinə, pəncərələrin qarşısına qoyur. Evin işıqlarını söndürüb belə bir təklif edir:"Gəlin ağır-ağır "Şəbi-hicranı" oxuyaq". Otaqda olan hər kəs onunla birgə oxumağa başlayırlar. Qaranlıq otaqda yanan şamların şöləsi, divarlarda əks olunan kölgələr və Səttarın üz-gözünə dağılmış saçları, parlaq baxışları Füzulinin qəzəli ilə ahənglik yaradır. Və həmin an bəlkə də elə Səttar bir neçə dəqiqəlik də olsa, Məcnuna çevrilir.


“İdeya var!” gənclərinin Ümumrespublika elmi-yaradıcılıq müsabiqəsinə iştirakçı seçimi başlayıb. - Elanlar - Azərbaycanın Respublikası Gənclər Təşkilatları Milli Şurası\n“İdeya var!” gənclərinin Ümumrespublika elmi-yaradıcılıq müsabiqəsinə iştirakçı seçimi başlayıb.\nAzərbaycan Respublikası Gənclər və İdman Nazirliyi tərəfindən noyabr-dekabr aylarında “2015-2025-ci illərdə Azərbaycan gənclərinin İnkişaf Strategiyası”nda təsbit edilmiş 5.2.3 bəndininin (gənclərin elm, texnika, mədəniyyət, incəsənət sahəsindəki bacarıqlarını və təşəbbüskarlığını stimullaşdıran tədbirlər həyata keçirmək) icrasıni təmin etmək məqsədi ilə “İdeya var!” gənclərin l ümumrespublika elmi-yaradıcılıq müsabiqəsinin seçim mərhələsi keçiriləcəkdir. Müsabiqə Azərbaycan gəncliyinin potensialını gənclərin və bütövlükdə Azərbaycan Respublikasının mənafeləri naminə istifadə etmək, yeni nəsildə fəal vətəndaşlıq mövqeyi formalaşdırmaqdır.\nMüsabiqənin məqsədi gənclərin elmi və yaradıcılıq fəaliyyətini, sosial təşəbbüskarlığını stimullaşdırmaq, innovativ potensialının nümayiş etidirilməsi üçün əlverişli şərait yaratmaq, tədqiqat və elmi araşdırma fəaliyyətinə həvəsləndirməkdir.\nMüsabiqə 4 nominasiya üzrə aparılır:\nVətənpərvərlik və vətəndaşlıq tərbiyyəsi, milli mənəvi dəyərlərin qorunması:\nQeyri-formal təhsil, və gənclərin innovativ yaradıcılığı:\nEkologiya və sağlam həyat tərzi\nMükafat Azərbaycan Respublikasının Gənclər və İdman Nazirliyinin Diplomu və pul mükafatından ibarətdir.\nMüsabiqənin ümumi mükafat fondu 4000 (dörd min) manat təşkil edir. Hər nominasiya üzrə 1-ci yerin qalibi 500 (beş yüz) manat, 2-ci yerin qalibi 300 (üç yüz) manat və 3- cü yerin qalibi 200 (iki yüz) manat məbləğində pul mükafatı ilə təltif ediləcəkdir.\nMüsabiqənin finalı və qaliblərin mükafatlandırma mərasimi 03 fevral 2017-ci il tarixdə Bakı şəhərində keçiriləcəkdir.\nMüraciət etmək istəyən şəxslər əlavədə yerləşdirilən iştirakçı vərəqələri və layihəni doldurub aşağıdakı elektron poçta yollamaları xahiş olunur.\nSon müraciət tarixi: 10 yanvar 2017-ci il\nVaxt: 18.12.2016, 00:00 - 10.01.2017, 00:00\nMobil tel: (+994) 50 434-40-04\nTel: (+994) 12 465-64-43


200 manat maaş təklifi”¦\nDövlət xətti ilə təhsil alan gənclər vətənə qayıdanda məyus olur\nÂ«Xaricdə oxuyub öyrəndiyimi Azərbaycanda tətbiq edə bilmirəmÂ»\nAprelin 15-də Xaricdə təhsil üzrə Dövlət Proqramının dayandırılması ilə bağlı qərar qəbul olundu. Təhsil naziri Mikayıl Cabbarov bildirib ki, yeni hazırlanacaq proqrama uyğun olaraq xaricə əsasən PHD və magistr səviyyəsində təhsillərini davam etdirmək istəyən gənclər göndəriləcək, eyni zamanda, dünyanın aparıcı ali təhsil müəssisələrindən professor-müəllim heyəti cəlb olunacaq.\nXaricdə təhsilalmanın 2015-ci il üçün təhlilinə nəzər saldıqda məlum olur ki, dövlət xətti ilə xarici ölkələrin ali təhsil müəssisələrindəki 1000-ə yaxın azərbaycanlı tələbədən təqribən 700 nəfəri Türkiyədə, 180 şəxs Rusiyada, 50-yə yaxın şəxs Misirdə, 20-yə yaxını Çində, qalanları isə hər ölkədə bir neçə nəfər olmaqla Çexiya, Slovakiya, Rumıniya və Malayziyada təhsil alırlar. Bu tələbələrin yarıdan çoxu magistratura, aspirantura, kliniki ordinatura, doktorantura və digər diplomdansonrakı proqramlar üzrə təhsil alanlardır. Azərbaycan gəncləri həmçinin respublikada fəaliyyət göstərən müxtəlif təhsil mübadilə proqramları çərçivəsində ABŞ, Böyük Britaniya, Almaniya, Fransa və başqa ölkələrdə də təhsil alırlar.\nDövlət proqramı çərçivəsində ümumi təhsil alan tələbələr 3558 nəfərdir. Bunlarda n 2289 nəfər hazırda təhsilini davam etdirən, 1001 nəfər isə məzunlardır.\nAncaq xaricdə təhsil alan gənclərin ölkəyə qayıtmaması, qayıdanların isə iş tapa bilməməsi ciddi problem olaraq qalır. Dövlət proqramının ilkin şərtlərinə görə, dövlət hesabına təhsil almaq üçün xaricə göndərilən gənclər təhsil müddətini başa vurduqdan sonra ölkəyə qayıtmalı, öz bilik və bacarıqlarını ölkənin inkişafı üçün istifadə etməlidirlər. Ölkəyə geri qayıdan tələbələr isə iş üçün məhz özəl sektorlara üz tuturlar. Rəsmi məlumata görə, ölkəyə geri qayıdan gənclərin 60 faizi özəl, 40 faizi isə dövlət sektorunda çalışır.\nBəs bu gün xaricdə təhsil alan gənclərin ölkəyə qayıtmamasının səbəbi nədir?\nXaricdə Təhsil üzrə Dövlət Proqramı vasitəsilə tibb sahəsində təhsil almış həkim Vəli Məmmədov (ad şərtidir) Bizimyol.info-ya açıqlamasında bildirdi ki, ölkəyə qayıtdıqdan sonra müəyyən iş imkanları olur. Ancaq məsələ təkcə işə girmək və ya iş tapmaq tapmaq deyil: "Əlbəttə, maddiyyat da müəyyən rol oynayır. Əsas məsələ xaricdə öyrənib gəldiklərimizi burda tətbiq etmək bizə çətinlik yaradır. Həm sığorta sisteminin olmamasına görə, həm də klinikaların maddi-texniki bazasının, şəraitinin fərqli olmasına görə. Sırf öyrəndiyimiz yenilikləri, dünya üzrə qəbul olunmuş qızıl protokol qaydalarını, standartları tam tətbiq etmək olmur. İnsanlar da buna imkan vermirlər. Xaricə təhsil üçün gedən tələbələrin əksəriyyətinin orada qalmasının səbəbi ölkəyə qayıtdıqda onların normal bir yerdə daimi işləməsi üçün kimsə tərəfindən "tapşırılmağa" ehtiyac olmasıdır. İşə girən zaman isə orada öyrəndiyi yeniliklərlə bağlı məlumat verdikdə ona isti yanaşmırlar. Deyirlər ki, sistem nədir, onunla da işlə. Ancaq xaricdə bu yoxdur. Hər hansı bir iş yerinə "CV" göndərdikdə, vakansiya olan yerlər səni çağırır və danışırlar. Bir neçə yeri hətta özün seçirsən. Normal bir yerdə işə başlayan zaman saat hesabı işləyirsən və ayın axırında da normal maaşını alırsan. Stabillik var deyə, artıq bilirsən ki, işə gedəcəksən və sənin müəyyən gəlirin var. Bununla da sən kirayə belə qala bilərsən".\nV.Məmmədovun sözlərinə görə, o xaricdə təhsilini bitirdikdən sonra ölkəyə qayıdan zaman ona bir dəfə zəng olub. Onda da deyiblər ki, gəlin qeydiyyatdan keçin: "Aparıb sənədlərimi verdim ki, təsdiqlənsin. Oktyabr ayında sənədlərimi verməyimə baxmayaraq o vaxtdan hələ də bir xəbər yoxdur. Bir dəfə də email yazmışdılar, bir dəfə isə zəng vurmuşdular. Soruşdular ki, harda işləyirsiniz, maaşdan razısınızmı? Mən də işlədiyim yeri dedim və maaşdan da razı olmadığımı bildirdim. Dedilər ki, mənimlə əlaqə saxlayacaqlar. Ancaq ondan sonra heç kim əlaqə saxlamadı. Düzü, işimi orada davam etdirmək istərdim. Çünki burda o öyrəndiyim yenilikləri tətbiq edə bilmirəm. İnsanlar bunu qəbul etməlidilər ki, o yenilikləri tətbiq edə bilək. Bunun üçün isə maddiyyat və ya tibb sığortası lazımdır. Belə şeylərə görə, xarici ölkədə işləmək daha rahatdır".\nTural Hacıyev də Xaricdə təhsil Dövlət Proqramı ilə Almaniyada magistr təhsili alıb. Ancaq ölkəyə geri qayıtdıqdan sonra iş tapa bilmədiyindən başqa sahəyə yönəlib: "Kənd təsərrüfatı üzrə bakalavrı bitirdikdən sonra magistr dərəcəsi ilə təhsilimi xaricdə dövlət hesabına davam etdirdim. Orada oxuduğum müddətdə boş durmadım. Müxtəlif kurslara, ixtisasımla bağlı yenilikləri öyrənmək üçün iş yerlərinə müraciət etdim. Bir neçə fermada müəyyən dövrlərdə işlədim. Ölkəyə qayıtdıqdan sonra bir müddət gözlədim ki, kimsə mənlə maraqlanacaq. Gözlədim gördüm heç kimdən səs çıxmır. Nəticədə özüm nazirliyə getdim. Dedim ki, tam sahəmi mənimsəyərək geri qayıtmışam və işləməyə hazıram. Məni Kənd Təsərrüfatı Nazirliyinə yönləndirdilər. Mən də həvəslə bütün diplomları, sertifikatları götürüb getdim nazirliyə. Uzun sözün qısası, məni qəbul edən şəxs heç əlimdə olan sənədlərə baxmadı. Dedi ki, gəl bizim kimi oturarsan burda, ayda da 200 manat maaşını alarsan. Həmin an yaşadığım xəyal qırıqlığını təsəvvür edə bilməzsiniz. O qədər əziyyət çək, bu sahədə yeniliklər etmək üçün yeni ideyalarla ölkəyə qayıt, sonda da desinlər ki, 9-dan 6-ya kimi robot kimi otur, maaş al".\nMüsahibimiz deyir ki, hazırda özəl şirkətlərin birində menecer kimi fəaliyyətini davam etdirir. Aldığı maaşdan razı olmasa da, təklif olunan 200 manatdan daha yaxşı olduğunu bildirdi: "Öz ixtisasıma olan həvəsim təmiz başqaydı. Ancaq təkcə həvəslə olmur. Həm yeniliklərə açıq bir qurum olmalı, həm də maaş normal səviyyədə olmalıdır. Bunlar olmadıqda məcburən insan başqa sahəyə yönəlir. Halbuki, hazırda ölkənin ən ehtiyacı olan sahə kənd təsərrüfatıdır. Bu sahədə xarici təcrübəni tətbiq etməklə çox işlər görmək olar. Özü də mən təhsil alan ili Azərbaycandan çoxlu sayda gənc sırf kənd təsərrüfatı üzrə təhsil üçün müraciət etmişdi. Yəni deməyim odur ki, kadr var. Sadəcə şərait yaratmaq lazımdır. Nəyə görə bir sahənin peşəkarları başqa sahədə çalışmalıdır? Bax, belə-belə biz mütəxəssislərimizi itiririk. Bunu tək öz ixtisasım üçün demirəm. Tanıdığım onlarla gənc var ki, öz sahəsini çox yaxşı bildiyi halda başqa sahədə çalışıb, həyatını davam etdirməyə məcburdur".\nBəxtiyar Hacıyev: "Bu imkanlar bizdə yoxdursa, o zaman gənclərin xaricdə kadr kimi yetişməsi daha yaxşıdır"\nXaricdə təhsil üzrə mütəxəssis Bəxtiyar Hacıyevin fikrincə, xaricə təhsil üçün gedən gənclərin orda qalmasının elə də pis tərəfi yoxdur: "Sırf xaricdə təhsil dövlət proqramı dövlət tərəfindən maliyyələşib deyə, bir gənc orada qalıb kariyerasını qura bilərsə və ya yaxşı mütəxəssis kimi yetişə bilərsə, onu mütləq ölkəyə qaytarıb, dövlət işində çalışdırıb, səhər saat 9-dan axşam 6-ya kimi idarədə saxlamağın bir mənası yoxdur. Yəni ölkədə çox yaxşı imkanlar olsaydı, gənclərin qayıtması yaxşı olardı. Ancaq, bu imkanlar bizdə yoxdursa, o zaman gənclərin xaricdə kadr kimi yetişməsi və öz sahələrində peşəkar olması daha yaxşıdır. Xaricdə təhsil üzrə dövlət proqramının bir problemi var idi. Bu problem qəbul imtahanlarında da var. Qəbul imtahanlarında universitetlərə müxtəlif fakültələrə nə qədər mütəxəssis lazım olduğu haqda heç bir araşdırma aparılmadan qəbul planı hazırlanır. Yəni ki, hesablanmır ki, gələcək 5 ildə nə qədər hüquqşünas, nə qədər müəllim, nə qədər həkim lazımdır. Nəticədə də universiteti bitirən bir çox insan iş tapa bilmir. Əllərində diplom işsiz qalırlar. Eyni yanaşma xaricdə təhsil üzrə təhsil proqramında da var idi. Sadəcə prioritet ixtisaslar müəyyənləşdirilmişdi. Ancaq konkret olaraq müəyyənləşdirilməmişdi ki, məsələn, molekulyar biologiya üzrə biz neçə tələbəni xaricə göndərməliyik. Və onlar qayıdanda Azərbaycanda nə ilə məşğul olacaqlar".\nB.Hacıyev bildirdi ki, bu əskikliyə görə bir çox insan xaricdə təhsil aldı və qayıdanda nə işlə məşğul olacağı bəlli olmadığına görə qayıdanların bir çoxu işsiz qaldı: "Bir hissəsi də başqa sahələrdə çalışdı. Yeni proqram işləndikdə bu nəzərə alınsa yaxşı olardı. Məsələn, riyaziyyat, texnologiya və mühəndislik üzrə 500 nəfər göndərilib xaricə təhsil almağa və 500 nəfər 2 il sonra qayıtdıqdan sonra Azərbaycanda bir mərkəzi idarə edəcəklər. Onların qayıdacaqları zaman nə işlə məşğul olduqları bilindiyi halda, tələbələrin qayıtması da rahat olacaq. Məsələn, Qazaxıstanın, Gürcüstanın proqramlarında bunun kimi şeylər var. Gürcüstanlı tələbələr artıq xarici ölkəyə gedəndə bilirlər ki, onlar qayıdanda hansı sahədə işləyəcəklər. Məsələn, Gürcüstandan bizdə Amerikada tələbə oxuyurdu. Onlar bilirdilər ki, hal-hazırda təhsil üzrə oxuyurlar. Ancaq məktəbəqədərki təhsilin təkmilləşdirilməsi ilə bağlı oxumalıdırlar. Onlar bütün enerjilərini sərf edirdilər ki, məktəbəqədərki təhsillə bağlı bilgilər əldə eləsinlər və qayıdandan sonra Gürcüstanda təhsil nazirliyində məktəbəqədərki təhsil üzrə departamentdə işləsinlər.Yəni onlar artıq göndəriləndə qayıdanda nə ilə məşğul olacaqları bəllidir".


Ana səhifə » Qəzetin pdf formatı\t» Azərbaycanın dinamik inkişaf göstəriciləri: qazanılan nailiyyətlər - 2003-2018\nMünaqişənin dinc vasitələrlə nizama salınması istiqamətində bütün beynəlxalq təşkilatların qəbul etdiyi sənədlər Azərbaycanın mövqeyinin bir daha gücləndirilməsi və məsələnin beynəlxalq hüquq prinsipləri əsasında həllinin təsdiqlənməsi deməkdir. Ermənistanın Azər¬bay¬ca¬na qarşı təcavüzünün genişlənməsi ilə əlaqədar BMT Təhlükəsizlik Şu¬ra¬sının 822, 853, 874 və 884 saylı qət¬na¬mələri, eləcə də Təhlükəsizlik Şu¬ra¬sı sədrinin qəbul etdiyi 7 bəyanatda Azərbaycanın ərazi bütövlüyü, suverenliyi və sər¬həd¬lərinin toxunulmazlığının zəruriliyi bildirilir. BMT Təhlükəsizlik Şurasının sənədlərində işğalçı qüvvələrin işğal etdik¬lə¬ri Azərbaycan ərazilərindən dərhal və qeyd-şərtsiz çıxması bildirilir. Bu baxımdan, BMT Təhlükəsizlik Şurasının qəbul etdiyi 4 qətnamə ilə yanaşı, ATƏT, Avropa Şurası və İslam Əməkdaşlıq Təşkilatının qərarları da əhəmiyyətlidir və ölkəmizin ədalətli mövqeyinin beynəlxalq səviyyədə müdafiəsi üçün hüquqi əsasdır. Son zamanlar isə NATO-nun Zirvə toplantılarında qəbul olunan qərarlarda birmənalı şəkildə Azərbaycanın ərazi bütövlüyü dəstəklənir və işğala son qoyulması bildirilir.


Lamiyədən yeni XƏBƏR\n“Həbsdən sonra vaxtımı evdə keçirirəm, öz azad həyatımı yaşayıram, övladıma baxıram. Hələ ki Şəmkirdəyəm. Ancaq Bakıya yerləşmək planım var. Ümid edirəm ki, iş məsələsi həllini tapacaq. Şəmkir rayon İcra Hakimiyyətindən iş təminatı ilə bağlı müraciətimə müsbət cavab gözləyirəm”.\nBu sözləri Axar.az-a açıqlamasında bir müddət əvvəl həbsdə ana olması xəbəri ilə ölkə gündəmini silkələyən keçmiş məhbus Lamiyə Quliyeva deyib. L.Quliyevanın sözlərinə görə, azadlığa çıxdıqdan sonra əsas problemlərindən biri sosial müavinət almaqdır. Keçmiş məhkum ona bu məsələdə köməklik olunacağını və sənədlərin hazırlandığını qeyd edib: “Uşaq da körpədir və ona baxmaq lazımdır. İndi işləsəm də, uşağa baxmaq problem olacaq. Ona görə sosial müavinət üçün söz verilib, inşallah yaxşı olacaq”.\nKeçmiş məhkum orta təhsilini başa vura bilmədiyi üçün iş tapmaqda çətinlik çəkir. Bu da ona ciddi problem yaradıb. Lamiyə ölkədə və dünyada gedən prosesləri də internet vasitəsi ilə izlədiyini bildirib. O, yaxın gələcəkdə ailə qurmaq planı olmadığını əlavə edib. L.Quliyeva onunla eyni vaxtda həbs edilmiş keçmiş nişanlısı Vüqar Əliyevin işinə toxunaraq vurğulayıb ki, onun azadlığa çıxmasını arzulayır.\nXatırladaq ki, Şəmkirin eks-başçısı Aslan Aslanovun oğlu Ruslanı öldürməkdə ittiham olunaraq həbs edilmiş L.Quliyevaya məhkəmə 10 il, keçmiş nişanlısı Vüqar Əliyevə ömürlük hökm oxuyub. Həbsxanada nəzarətçinin döyməsi ittihamı ilə Lamiyənin işi daha 5 il artırılıb. Ana olması ilə gündəmə gələndən sonra azad edilib.


“Artıq elə bir yaşdayam ki...” – Asim Mollazadə ilə qeyri-siyasi söhbət\n26 Dekabr 2014 11:40\nMilli Məclisin deputatı, parlamentin Beynəlxalq münasibətlər və parlamentlərarası əlaqələr komitəsinin üzvü Asim Mollazadə, adətən, mətbuata ölkəmizdə və beynəlxalq aləmdə baş verən ictimai-siyasi proseslər barədə fikirlərini bölüşüb. Publika.az-ın “Siyasətsiz siyasətçi" rubrikasının növbəti qonağı olan Asim müəllimlə siyasətdən kənar mövzuda söhbətləşərək onu daha yaxından tanımağa və təqdim etməyə çalışdıq. Amma bütün cəhdlərimizə baxmayaraq, Asim müəllim rəsmiliyin atributuna çevrilən qalstuku çıxartmaq istəmədi.\n“Bizim yaşadığımız mühit ağır mühitdir”\n- Asim müəllim, işləriniz necədir?\n- Hər şey normaldır. Hər zamankı işlərimizi davam etdiririk.\n- Hansı istiqamətdə?\n- Elə indiyə qədər apardığımız istiqamətdə. Çalışırıq seçicilərimizin hüquqlarını müdafiə edək, onların həyatının müsbət istiqamətdə dəyişməsinə nail olaq. Mənə elə gəlir, Azərbaycan və azərbaycanlıların haqq səsini dünyaya, beynəlxalq təşkilatlara, aparıcı dövlətlərə çatdırmaq bizim ən əsas vəzifəmizdir. Bizim birinci vəzifəmiz Qarabağ münaqişəsi ilə bağlı həqiqətləri dünya ictimaiyyətinə çatdırmaq və bu istiqamətdə ədaləti bərpa etməkdir.\n- Sizcə, biz öz həqiqətlərimizi dünyaya hansı dildə çatdırmalıyıq - Azərbaycanca, ingiliscə, yoxsa şirin dildə?\n- Onların bizi anladığı dildə.\n- Bizi hansı dildə anlayırlar?\n- Mənə elə gəlir bu beynəlxalq ictimaiyyətin bizi anladığı mədəni dəyərlər çərçivəsində olmalıdır. Azərbaycanın dünya üçün önəmi təkcə ölkəmizin böyük enerji mənbələri ilə bağlı deyil. Azərbaycan xalqı zəngin mədəniyyətini, dəyərlərini, dünyagörüşünü dünyaya açmalıdır.\n- Bir neçə dil bilirsiniz. Bizim yaxın qonşularımızla dil tapmaq asandır, yoxsa uzaq dostlarla?\n- Bizim yaşadığımız mühit ağır mühitdir. Tarixən Cənubi Qafqaz regionu böyük imperiyaların savaş bölgəsi olub. Azərbaycanın dünyada önəmi artdıqca, ölkəmizin həm regionda, həm də beynəlxalq aləmdə rolu gücləndikcə, bizə qarşı təzyiqlər də artır.\n“Bu, məndə uşaqlıqdan vərdiş halını alıb və inkişafıma təkan verən əsas amil olub”\n- İxtisasca həkimsiniz. Bir xalq, millət olaraq hansı “xəstəliyimizin” müalicəsinə ehtiyac var?\n- Azərbaycan xalqı gənc və inkişafda olan xalqdır. Xalqımız tarixən bir neçə istiqamətdə, ilk növbədə mədəni istiqamətdə İslam və Türk dünyasının liderlərindən olub. Bu xalq Türk və İslam dünyasının ilk dünyəvi dövlətini qurub, ABŞ və Avropanın bir sıra dövlətlərindən daha tez qadınlara seçki hüququ verib. Şərqdə ilk opera, ilk balet, ilk caz nümunələri məhz Azərbaycanda yaranıb. Bununla yanaşı, biz indi müasir dövlət quruculuğu ilə məşğuluq. Hər bir gənc dövlətin də təbii olaraq nöqsanları da, uğurları da olur.\n- Bildiyimə görə, çox mütaliə edirsiniz.\n- Əlbəttə. Bu, məndə uşaqlıqdan vərdiş halını alıb və inkişafıma təkan verən əsas amil olub.\n- Amma kabinetinizdə kitablar yoxdur.\n- İş yerimdə kitab mütaliəsi ilə məşğul olmuram. Zəruri işləri qoyub kitab oxusam, bu, gülünc olar.\n- Sonuncu dəfə hansı ədəbiyyatı oxumusunuz – elmi, yoxsa bədii ədəbiyyatı?\n- Həm elmi, həm bədii ədəbiyyatı mütaliə edirəm. Söhbət ondan gedir ki, mən hər gün nəyisə oxumağa vərdiş etmişəm. Sovet imperiyası dövründə, cavanlığımızda informasiya əldə etmək üçün çox ciddi problemlərlə üzləşirdik. Lakin indi internet dünya səviyyəsində biliklər əldə etmək üçün bizə geniş imkanlar yaradıb. Bir neçə saniyədə istənilən kitabı, məqaləni əldə etmək mümkündür. Bu mənada mütaliə imkanları genişlənib və informasiya əldə etmək asanlaşıb. İnformasiya mübadiləsi də həmçinin.\n- Sosial şəbəkələrdən və digər internet resurslarından tez-tez istifadə edirsiniz?\n- Sosial şəbəkələrə çox vaxt ayıra bilməsəm də, digər internet resurlarına tez-tez müraciət edirəm. İndi on-line informasiya şəbəkələri, elektron kitab mənbələri çox zəngindir. Tədricən Azərbaycanın virtual kitabxanaları da zənginləşməyə başlayıb.\n“Uzun illər həkim ixtisası üzrə işləmişəm”\n- Əvvəlki qərargahınız başqa ünvanda idi. Ordan niyə uzaqlaşdınız?\n- Əvvəlki qərargahımız şəhərin mərkəzində idi və orada hər zaman tıxaclarla bağlı problemlər olurdu. Həm də qərargahımızın bu əraziyə köçməsinin əsas səbəbi buranın bizim seçki dairəmiz olmasıdır. Bizi seçicilərimiz əhatə edir. Çalışırıq ki, gündəlik həyatımızda onlarla daha yaxın olaq. Onlar asanlıqla qərargahımıza gələ, təkliflərini deyə, fikirlərini, dərdlərini, problemlərini bölüşə bilsinlər.\n- Bu binanın bütün mərtəbələri sizin qərargahınızdır?\n- Xanımınız da ixtisasca həkimdir.\n- O, hardasa işləyir?\n- Bizdə tibb ixtisası üzrə təhsil alan bəziləri niyə bu peşənin arxasınca getmirlər?\n- Mən uzun illər həkim ixtisası üzrə işləmişəm. Məni siyasətə gətirən əsas amil Azərbaycanın müstəqilliyi uğrunda mübarizə, Ermənistanın torpaqlarımızı işğal etməsi olub. Siyasətdə olduğumdan öz peşəm üzrə işləməyim mümkün deyil.\n- Övladınız isə jurnalist ixtisası üzrə təhsil alıb.\n- Həm jurnalistika, həm də ictimaiyyətlə əlaqələr üzrə. O həm Azərbaycanda, həm də Amerikada ali təhsil alıb.\n- Amma peşəsi üzrə işləmir.\n- Yox, elə bu sahədə də çalışır, öz peşəsi üzrə işləyir. Birləşmiş Millətlər Təşkilatının Gənclər Fondunun İctimai Əlaqələr üzrə Departamentində çalışır. İctimai Əlaqələr Departamenti həm də media sahəsini əhatə edir.\n“Nəvə babası olmağı hamıya arzu edirəm”\n- Beş yaşlı nəvəniz necədir?\n- Yaxşıdır, bir nəvəm var. Yeri gəlmişkən, nəvə babası olmağı hamıya arzu edirəm.\n- Nəvənizlə sonuncu dəfə nə vaxt görüşmüsünüz?\n- İki gün əvvəl. Azərbaycan xalqının bir uğuru da var ki, ailədə uşaqlar çox olur. Azərbaycanlıların uşaqlara münasibəti digər xalqlarla müqayisədə daha istidir, mehribandır. Bu çox mühüm amildir. Ölkəmizin gələcəkdə daha müasir dövlətə çevrilməsi üçün yeni nəslə xüsusi önəm verilməlidir. Çalışmalıyıq ki, təhsil sistemi müasir olsun, diplom satan dükanlar formasında olmasın.\n- Vədlərinizə sadiqsiniz?\n- Çalışıram ki, söz verməyim. Söz verəndə də əməl etməyə çalışıram.\n- Vədinizə əməl etmədiyiniz vaxtlar olub?\n- Hansısa kiçik məsələlərdə ola bilər. Amma prinsipial məsələlərdə yox. Özümü xoşbəxt sayıram ki, arzuma çatmışam. Azərbaycan artıq müstəqil dövlətdir. İstəyim odur ki, ölkəmiz daha da güclü, müasir olsun.\n- Özünüzü xoşbəxt sayırsınız. Xoşbəxtlik üçün əsas nə lazımdır?\n- İlk növbədə sağlamlıq. Habelə sağlamlığın tərkib hissəsi olan ruhi sağlamlıq. Daxildə olan psixoloji problemlər hətta insanın orqanizminin pozulmasına gətirib çıxara bilir. Bu da mənim peşəmlə bağlı olduğuna görə, çalışıram belə şeylərdən uzaq olum. Hər bir insanın xoşbəxt olması üçün onun daxili sistemi balanslı, normal olmalıdır. İnsanların xoşbəxtliyi, onların gücü ağlın və mədəniyyətin yüksək səviyyədə olması ilə bağlıdır. Mədəniyyət sözünü geniş anlamda deyirəm. Söhbət təkcə məişət mədəniyyətindən, ya da incəsənətdən getmir. Mədəniyyət deyəndə onu geniş anlamda nəzərdə tuturam. Burada siyasi mədəniyyətdən tutmuş davranış mədəniyyətinə qədər hər şey daxildir.\n- Ünsiyyətcil adamsınız?\n- Normal ünsiyyət qurmaq qabiliyyətinə malikəm.\n“Çox artıq olmaz”\n- Ən çox hansı sahələrin nümayəndələri ilə ünsiyyət qurursunuz – həmkarlarınızla, ictimaiyyətlə, mediayla, yoxsa?..\n- Təbii ki, həm ictimaiyyətlə, həm mediayla, həm də siyasətdəki həmkarlarımla. Bu istiqamətdə müəyyən təcrübə qazanmışam. Çünki uzun illərdir bir sıra sahələri əhatə edən insanlarla görüşüb ünsiyyət qurmuşuq.\n- Səhv etmirəmsə, çoxlu çay içən deyilsiniz, əsasən meyvə şirələrindən istifadə edirsiniz.\n- Belə də... Kofeyə daha çox üstünlük verirəm.\n- Onu da az içirsiz...\n- Düşünürəm ki, normadan artıq hər şey insanın orqanizmini zədələyə bilər. Çox artıq olmaz.\n- İdmanla da məşğul olmursunuz?\n- Yox, elə bir yaşdayam ki...\n- Bəs yüngül fiziki hərəkətlər?\n- Xeyli piyada gəzirəm.\n- Həkim həmkarlarınız insanlara sağlamlıq üçün gün ərzində minimum 4 kilometr piyada gəzməyi tövsiyə edirlər.\n- Mən bundan bir az da artıq piyada gəzirəm.\n- Yeni ildə əsas arzunuz nədir?\n- Sülh. Əsas arzum Azərbaycan xalqının daxili əmin-amanlığı, sülh şəraitində inkişafı ilə bağlıdır. Və Qarabağ arzusu...\n- Hər il bunu arzulayırıq. 2014-cü ili də bu yerinə yetməmiş arzuyla başa vurduq. Sizcə, gələn il arzumuza çata biləcəyik?\n- Dövlətimiz, milli ordumuz ildən-ilə güclənir. Biz düzgün yoldayıq. Nəticədə qalib gələcəyik.


Cilalama agentlərinin ultrasəs dispersiyası (CMP) - Hielscher Ultrasəs Texnologiyası\nCilalama subyektlərinin Ultrasonik Dispersiya (CMP)\nQeyri-bərabər hissəcik ölçüsü və inhomogeneous hissəcik ölçüsü paylanması CMP prosesində cilalanmış səthinə ağır ziyan səbəb olur.\nUltrasonik dispersiya dağıtmaq və nano ölçülü cilalama hissəciklər deagglomerate bir üstün texnikadır.\ngörə boy taxıl üçün çizilmelere və qüsurlar aradan qaldırılması səthlərin üstün CMP emal sonication nəticələr əldə vahid dispersiya.\nCilalama Particles ultrasəs Dispersiya\nabrasiveness ilə istifadə olunan nano-hissəciklər silicum dioksid (silisium, SiO daxildir2), Cerium oksid (Ceria, CEO2), Alüminium oksidi (alüminium, Al2The3) Α- və y-Fe203, Başqaları arasında nanodiamonds. cilalanmış səthi ziyan qarşısını almaq üçün, abraziv hissəciklər vahid forma və dar taxıl ölçüsü paylanması olmalıdır. orta hissəcik ölçüsü CMP formalaşdırılması və istifadə asılı olaraq, 10 arasında və 100 nanometr dəyişir.\nUltrasonik polis formasını, uzunmüddətli stabil dispersiyalar istehsal yaxşı məlumdur. Ultrasonik çuxurluq və kəsmək qüvvələri agglomerates sınıq ki, dayandırılması daxil tələb olunan enerji, van Waals qüvvələr dəf neçə abraziv nanohissəciklərin bərabər paylanacaq. sonication ilə hədəf taxıl ölçüsü dəqiq hissəcik ölçüsü azaltmaq mümkündür. suspenziya vahid ultrasəs emal edərək, oversize taxıl və qeyri-bərabər ölçüsü paylanması ləğv edilə bilər – çizilmelere baş minimuma endirilməsi isə istədiyiniz CMP çıxarılması dərəcəsi təmin.\nFumed Silicanın Ultrasonik Dağılışı: Hielscher ultrasəs homogenizator UP400S silisium tozunu sürətlə və effektiv şəkildə tək nano hissəciklərinə dağıdır.\nUP400S istifadə suda Fumed Silicia dağılması\nƏvvəl və sonication sonra yaşıl curve sonication əvvəl hissəcik ölçüsü göstərir, qırmızı curve ultrasonically səpələnmiş silisium hissəcik ölçüsü paylanması.\nhədəf hissəcik ölçüsü\nyüksək bərk konsentrasiyası aşağı\nxətti, sorunsuz miqyaslı-up\nCMP ultrasəs formalaşdırılması\nUltrasonik qarışdırma və qarışdırma çox yüksək aşağı viscosities sabit suspensions istehsal üçün bir çox sahələrdə istifadə olunur. vahid və sabit CMP slurries, abraziv materiallar (məsələn silisium, Ceria nanohissəciklərin, α- və y-Fe istehsal etmək üçün203 və s.), əlavələri və kimyəvi (məsələn qələvi materialları, pas inhibitorları, stabilizatorlar) baza maye (məsələn təmizlənmiş su) daxil səpələnmiş olunur.\nkeyfiyyət baxımından yüksək performans cilalama slurries üçün körpü uzunmüddətli sabitlik və yüksək vahid hissəcik paylanması göstərir ki, vacibdir.\nUltrasonik polis və formalaşdırılması deagglomerate və abraziv cilalama agentləri yaymaq tələb enerji verir. ultrasəs emal parametrləri dəqiq idarəetmənin yüksək səmərəliliyi və etibarlılığı ən yaxşı nəticələr verir.\nIndustrial ultrasəs disperser UIP1500hdT\nUltrasonik Dağılışma Systems\nHielscher Ultrasonics, silika, seria, alüminium və nanodiamondlar kimi nano ölçülü materialların dağılması üçün yüksək güclü ultrasəs sistemləri təqdim edir. Etibarlı ultrasəs prosessorları lazımi enerjini verir, mürəkkəb ultrasəs reaktorları optimal proses şəraiti yaradır və operator bütün parametrlər üzərində dəqiq nəzarət edir, beləliklə ultrasəs prosesinin nəticələri istənilən proses məqsədlərinə (taxıl ölçüsü, hissəciklərin paylanması və s.) Uyğunlaşdırıla bilər. ).\nən mühüm proses parametrləri biri ultrasəs amplituda edir. Hielscher nin sənaye ultrasəs sistemləri etibarlı çox yüksək genlik təmin edə bilər. 200μm qədər genlik asanlıqla davamlı 24/7 əməliyyat davam edə bilər. qabiliyyəti yüksək genlik hətta çox tələbkar proses qol əldə edilə bilər ki, təmin çalıştırmak üçün. Bütün ultrasəs prosessorları dəqiq tələb proses şərtlərinə düzəlişlər və asanlıqla daxili proqram vasitəsilə nəzarət edə bilər. Bu yüksək etibarlılıq, ardıcıl keyfiyyət və reproducible nəticələri təmin edir. Hielscher nin ultrasəs avadanlıqların möhkəmlik ağır 24/7 əməliyyat üçün və tələb mühitlərdə imkan verir.\nMondragon Cazorla R., Julia E. J. Bolivar, Juan Barba A., Jarque Fonfría J.C. (2012): onların fiziki xassələri və sabitlik A öyrənilməsi: ultrasəs zond ilə dağıldı silisium-su nanofluids xarakteristikası. Powder Technology Vol. 224 2012-ci il.\nPohl M., Schubert H. (2004): məhlulları ilə nanohissəciklərin dispersiya və deagglomeration. Partec, 2004.\nNanofluidlər necə hazırlanır\nSilisium Nanohissəciklərin Ultrasonik Degglomeration\nInline Ölçmələr bir Ultrasonik Disperser təsiri\nUltrasonlaşdırma ilə vahid şəkildə CNT-lər dağılır\nTermoelektrik Nano Tozlarının Ultrasonik Frezeleme\nKimyəvi Mexanik Planarlaşdırma (CMP)\nKimya-mexaniki cilalama / planarization (CMP) slurries səthlər hamarlamaq üçün istifadə olunur. CMP suspenziya kimyəvi və mexaniki-abraziv komponentdən ibarətdir. Beləliklə, CMP kimyəvi aşınma və abraziv cilalama bir birləşmiş metodu kimi təsvir edilə bilər.\nCMP suspensions geniş silisium oksid, polyak silisium və metal səthlərin Polyak və düzeltmek üçün istifadə olunur. CMP müddətdə topoqrafiya vafli səthindən (məsələn yarımkeçiricilər, günəş vafli, elektron cihazların komponentləri) çıxarılır.\nuzunmüddətli stabil CMP hazırlanması almaq üçün, səthi homogen dayandırılması nanohissəciklərin saxlamaq üçün əlavə olunur. Istifadə olunan polis agentləri kation, anionic, və ya nonionic və (SDS) natrium dodecyl sulfat əlavə edə bilərsiniz, Cetyl prdn xlorid (CPC) əvvəl kaprik turşusu, natrium duz, lauric turşusu natrium duz, decyl natrium sulfat, hexadecyl natrium sulfat, hexadecyltrimethylammonium brom (C16TAB), dodecyltrimethylammonium brom (C12TAB), Triton X-100, Tween 20, Tween 40, Tween 60, Tween 80, Symperonic A4, A7, A11 və A20.


Zahid Oruc neftçilərə heykəl qoyulması təşəbbüsünü etdi | Xural qəzeti\nƏsas Səhifə/GÜNDƏM/Zahid Oruc neftçilərə heykəl qoyulması təşəbbüsünü etdi\nZahid Oruc neftçilərə heykəl qoyulması təşəbbüsünü etdi\n“”Günəşli” yatağındakı 10-cu dərin dəniz özülündə baş verən güclü yanğın zamanı həlak olanların xatirəsini əbədiləşdirmək üçün heykəl ucalsın”.\nBunu Milli Məclisin deputatı Zahid Oruc “Facebook” hesabında yazıb.\nO, vurğulayıb ki, Azərbaycan xalqının yanğın zamanı ölən şəxslərin xatirələrini yad etməsi üçün heykəl ucalsa yaxşı olar:\n“İndi millətimizin hüznlü günlərində içərisində qəhər olan on minlərlə insanımız dənizin udduğu adamların əvəzində bir ehtiram və ziyarət ünvanı axtarır ki, onlara mənəvi borcunu qaytarsın, xatirələrini yad etsin. Varmı belə ünvan?\nAzərbaycanı yüz illərdir dünyanın mərkəzinə çevirən neftin və neftçinin çarizmin vaxtından istila edilmiş Bakının bütün simasını dəyişən bir sərvətə, onu xalqınkı edən neftçi ordusuna bir abidəni belə çox görməsi heyrətamizdir. Yəqin, bütün dünyanın gözünü çəkən bir sərvətin bəlalarından və xalqı tənbəlləşdirən “lənətlənmiş resurs” olması haqda uydurmalardan çıxış edib çoxları təhtəlşüurunda onu “bədbəxtlik gətirən nemət”, işçiləri isə ağaların qulları saydıqlarından “köləlik nişanəsi”ni xatırladan simvollardan qaçıblar. Halbuki, dəniz dövlətin və millətin varlığıdır – neftsiz olsa belə. Orda çəkilən yolların Vətən torpaqları üzərindən inşa edilmiş qovuşuqlardan və ya körpülərdən heç bir fərqi yoxdur. Ona görə də dənizi “ölüm ünvanı” kimi deyil, hünəri ilə xarüqələr yaradan, tufanların içərisində əsil döyüşçüyə çevrilən və “qara qızılı” bir millətin mülkiyyətinə çevirən insanları qəhrəmanlıq yeri olaraq tanımaq, onu bir xalqın abidəsinə döndərmək lazımdır.\nHər halda qərənfilləri dənizə axıdanları görüb, içərisində onsuz da o sulara qatdığımız yüz cür qatqıdan sonra bizim əməyi və rəşadəti ilə öyünmək istədiyimiz adamlara borcumuzu qaytarmalıyıq. Dəniz qurbanları ilə təkcə nisgil yerimiz deyil.\n”Günəşli”ni quran yaradıcı əlləri, “Neft daşları”nı və onlarla estakadanı tikib dənizin ürəyində özünə yer edənləri qəlbimizdə yaşatmaq üçün bir simvolun kölgəsinə yığılmaya ehtiyacımız var. Bizim başımızı uca edən neftçilərin qarşısında ildə bir dəfə başımızı endirməliyik!”.\nPutinin kini soyumur\nLondon metrosuna hücum edən terrorçunun kimliyi məlum oldu


Fransadakı etirazlarda 35 nəfər həbs olundu\nDÜNYA 31 yan 2021, 09:17\nFransanın paytaxtı və digər şəhərlərdə Mətbuat Azadlığı və Qlobal Təhlükəsizlik Qanununun bəzi müddəalarındakı dəyişikliklərə etiraz olaraq icazəsiz mitinqlər keçirilib.\nEtirazlar zamanı 35 nəfər polis tərəfindən həbs olunub. Fransa Daxili İşlər Nazirliyinin verdiyi məlumata görə, etiraz aksiyasılarında 32770 nəfər iştirak edib. Onlardan 5050 nəfər Parisdəki mitinqə qatıldı.\nPaytaxtda 28 nümayişçi saxlanılıb. İki polis yüngül xəsarət alıb. Parisdəki Republique Meydanında bir neçə nümayişçi polisə şüşə və digər əşyalar atıb.\nEtiraza səbəb Qlobal Təhlükəsizlik Qanununun 24-cü maddəsinə əsasən jurnalistlərin vəzifə borcunu yerinə yetirərkən polis və ya hüquq-mühafizə orqanlarının işçilərinin foto və ya video çəkməsini qadağan edən dəyişiklik olub.\nJurnalistlər birliyi və müxalifət partiyası tərəfindən qanuna edilən dəyişiklik söz azadlığına qarşı ciddi addım hesab olunur. Qanunu pozanları bir il həbs və 45 min avro cərimə gözləyir.


Azərbaycan ilə Fransa arasında turizm sahəsində əməkdaşlığa dair müzakirələr aparılıb | Xalq Qəzeti\nAzərbaycan ilə Fransa arasında turizm sahəsində əməkdaşlığa dair müzakirələr aparılıb\n28.09.2017 09:44 | Oxunma sayı: 278\nParisdə keçirilən “Top Resa 2017” beynəlxalq turizm sərgisi çərçivəsində Azərbaycanın Fransadakı səfiri Rəhman Mustafayev Fransanın “Entreprises de Voyage” şirkətinin vitse-prezidenti Rişar Subyel ilə görüşüb.\nGörüşdə ölkəmizin turizm potensialı, bu sahədə təklif olunan xidmətlər ətrafında fikir mübadiləsi aparılıb.\nSəfir Azərbaycanın turizm potensialı haqqında məlumat verərək, onun siyasi, iqtisadi aspektlər və mədəniyyətimizin təbliği baxımından əhəmiyyətinə toxunub. O, Prezident İlham Əliyevin ölkəmizdə turizmin inkişafını vacib istiqamətlərdən biri kimi hər zaman diqqətdə saxladığını, bunun nəticəsində paytaxtla yanaşı, bölgələrimizdə də yüksək səviyyəli müasir turizm infrastrukturu yaradıldığını vurğulayıb. Azərbaycanın qədim və zəngin mədəniyyətinin, milli mətbəximizin, xalqımızın qonaqpərvərliyinin turistləri ölkəmizə cəlb etdiyini bildirib. Diplomat turizm sahəsində əməkdaşlığın iki ölkə arasında möhkəm körpü yaradacağını qeyd edib.\nSöhbət zamanı turizmlə bağlı birgə fəaliyyət istiqamətlərinə dair məsələlər müzakirə olunub.\nGörüşdən sonra Rişar Subyel AZƏRTAC-a müsahibə verib. O deyib ki, “Entreprises de Voyage” şirkəti Azərbaycanı Fransada daha yaxından tanıtmaq məqsədilə Azərbaycan Respublikasının Mədəniyyət və Turizm Nazirliyi ilə memorandum imzalayıb. Səfirlə görüş gələcək fəaliyyətimizin, xüsusilə də turizm sahəsində əməkdaşlığın inkişafı baxımından önəmlidir. Görüşdə turizm sahəsində əməkdaşlığa dair bir çox məsələlər müzakirə olundu. Yaxın gələcəkdə turizm üzrə mətbuat nümayəndələrinin Azərbaycana səfərini təşkil edəcəyik. Həmçinin turizm üzrə mütəxəssislərin səfərini planlaşdırırıq. Onlar turistik proqramlar tərtib edəcəklər. Bu proqramlar vasitəsilə fransalı turistlər Bakı şəhərini daha yaxından tanıyacaqlar. Turizm sahəsində birgə fəaliyyətimizi daha da genişləndirmək niyyətindəyik.


Cavid Qurbanovun işçisinin milyonluq villa və obyektləri- FOTOLAR | Bizimxeber\nCavid Qurbanovun işçisinin milyonluq villa və obyektləri- FOTOLAR\n19 Fevral 2016 / 11:02 / Baxış sayı: 1264\nDövlət Dəmir Yolu İdarəsinin Departament rəisi Çingiz Məmmədovun Gəncə, Bakı, Xaçmaz və Qubada milyonluq mülklərinin şəkilləri yayılıb\nÖtən günlərdə Dövlət Dəmiryolu İdarəsinin Dəmir Yollarının və Texniki Qurğularının Təmir-Tikinti Departamentinin rəhbəri Çingiz Məmmədovun inanılmaz sərvətə malik olduğu barədə məlumat vermişdik. Həmin məlumatda qeyd olunurdu ki, sözügedən şəxs Dəmir Yolu İdarəsinin həyata keçirdiyi bütün tenderlərə nəzarət edib və sifariş edilən işləri həyata keçirən iş adamlarının pullarını bu günə qədər ödəməyib.\nJAM.AZ-a müraciət edən sahibkarlar Camal Əhmədli, Cavanşir Əsgərov və Rahid İbadi bildirmişdilər ki, Çingiz Məmmədov bu günə qədər onlara verilməli olan 394 min manatı ödəməkdən imtina edir. Məsələ ilə bağlı bütün dövlət qurumlarına etdikləri müraciətlərin cavabsız qaldığını qeyd edə niş adamları xeyli məbləğdə ziyana düşdüklərini və çıxılmaz vəziyyətdə olduqlarını vurğulamışdılar. Onlar dövlət başçısından məsələnin həlli ilə bağlı dəstək istədiklərini də qeyd etmişdilər.\nBu gün isə Çingiz Məmmədovun ölkənin müxtəlif yerlərində dəyəri milyonlarla manat olan mülkləri və obyektlərinin fotoşəkilləri JAM.AZ-a göndərilib. Oxucularımızdan biri tərəfindən göndərilmiş fotolarda Dövlət Dəmir Yolu İdarəsi Dəmir Yollarının və Texniki Qurğularının Təmir-Tikinti Departamentinin rəhbərinin Bakı, Quba, Xaçmaz, habelə Gəncədə inşa etdirdiyi milyonluq tikintilər əksini tapıb.\nQeyd edək ki, Çingiz Məmmədova məxsus olan ən bahalı mülk Bakı şəhəri, Koroğlu küçəsi 12 ünvanında yerləşir. Bu villanın dəyərinin bir neçə milyon manat olduğu bildirilir.\nQubada İ.Dağıstanlı küçəsi 2 ünvanında inşa edilmiş villanın isə dəyəri Bakıdakından bir qədər ucuzdur. Lakin bu villanın da milyon manatdan artıq qiymətinin olduğu deyilir.\nXaçmaz rayonunda tikilməkdə olan, hazırda tamamlanma işləri aparılan Şadlıq Sarayına gəldikdə isə onun Dəmir Yolu İdarəsinin Mədəniyyət Klubunun yerində inşa edildiyi göstərilir. JAM.AZ-a məlumat verən mənbə qeyd edir ki, həmin Mədəniyyət Klubu sökülərək, yerində Çingiz Məmmədovun həyat yoldaşının adına olan Şadlıq Sarayı inşa etdirilir.\nGəncə şəhərində yerləşən 1,2 hektar ərazi isə Dəmir Yolu İdarəsinin balansından çıxarılaraq, Çingiz Məmmədov tərəfindən özəlləşdirilib. Bu özəlləşdirmədən sonra həmin ərazidə böyük ticarət dükanları inşa edilib, hazırda istifadədədir. Belə ki, bu dükanlar yerli sahibkarlara icarəyə verilib.\nBir başqa obyekt isə Gəncə şəhəri, Heydər Əliyev Prospektində yerləşən NQÇ-nin keçmiş binasıdır. JAM.AZ-a məlumat verən mənbələr vurğulayıblar ki, həmin bina da Çingiz Məmmədov tərəfindən özəlləşdirilib.\nOxunub: 192 Bölmə: Araşdırma


KOB-ların məhsul və xidmətləri "Baku Build 2019" Sərgisində nümayiş etdirilib - BBN.az\nKOB-ların məhsul və xidmətləri “Baku Build 2019” Sərgisində nümayiş etdirilib\nİqtisadiyyat Nazirliyinin tabeliyində Kiçik və Orta Biznesin İnkişafı Agentliyinin (KOBİA) dəstəyi ilə inşaat sektorunda fəaliyyət göstərən KOB-lar bu gün Bakı Ekspo Mərkəzində öz işinə başlamış 25-ci Azərbaycan Beynəlxalq İnşaat (“Baku Build” 2019) Sərgisində iştirak ediblər.\nSərgidə KOB-lar üçün ayrılmış stenddə müxtəlif inşaat materialları, mühəndislik xidmətləri, istilik sistemləri, avtomatlaşdırılmış qapılar, ağıllı ev, təhlükəsizlik sistemləri, landşaft memarlığı və s. məhsul və xidmətlər nümayiş olunur. KOBİA həmçinin, “Baku Build 2019” Sərgisinə dəstək göstərən qurumlar sırasındadır.\nSərginin açılış mərasimində çıxış edən İqtisadiyyat nazirinin müavini Niyazi Səfərov ölkəmizdə sənayenin, o cümlədən tikinti sektorunun inkişafı, bu sahəyə göstərilən dövlət dəstəyi barədə məlumat verib, belə sərgilərin keçirilməsinin əhəmiyyətini diqqətə çatdırıb. Qeyd olunub ki, 1995-ci ildən keçirilən sərgidə 35 ölkədən 5000-dən çox şirkət öz məhsullarını və qabaqcıl texnologiyalarını nümayiş etdirib. Bu il də ənənəvi olaraq İqtisadiyyat Nazirliyi, Kiçik və Orta Biznesin İnkişafı Agentliyi, Azərbaycanda İxracın və İnvestisiyaların Təşviqi Fondu sərgiyə dəstək göstərir.\nKOBİA-nın İdarə Heyətinin sədri Orxan Məmmədov Agentliyin müxtəlif mexanizmlər çərçivəsində KOB-lara dəstək göstərdiyini, belə dəstək tədbirlərindən birinin də sahibkarların ixtisaslaşmış sərgilərdə iştirakının təmin edilməsi olduğunu qeyd edib. Bildirilib ki, “Baku Build” Sərgisində də KOBİA öz stendi ilə iştirak edir və burada inşaat sahəsində fəaliyyət göstərən KOB-ların məhsul və xidmətləri nümayiş olunur.


Sərdar Cəlaloğludan ona hücum edənlərə sərt cavab - Azinforum.az İnformasiya Portalı\nAna səhifə / Aktual / Sərdar Cəlaloğludan ona hücum edənlərə sərt cavab\nSərdar Cəlaloğludan ona hücum edənlərə sərt cavab\n“Özlərini ifşa etmiş şəxsləri mənə qarşı danışdırırlar”\nSon günlərdə gündəmdə olan əsas şəxslərdən biri Azərbaycan Demokrat Partiyasının sədri Sərdar Cəlaloğludur. Prezident seçkiləri ərəfəsində irəli sürdüyü Azərbaycan-Türkiyə konfederasiyasının yaradılması təklifi partiya sədrini hədəf nöqtəsinə gətirib.\nSabiq prezident Ayaz Mütəllibov, AMİP lideri Etibar Məmmədov, deputatlar Tahir Kərimli, Araz Əlizadə, Tahir Rzayev, Musa Musayevin konfederasiya təklifinə sərt mövqelərinin ardından son olaraq, Yeni Azərbaycan Partiyası (YAP) İdarə Heyətinin üzvü, Milli Məclisin regional məsələlər komitəsinin sədri Arif Rəhimzadəməsələyə mövqe bildirib.\nO qeyd edib ki, bu cür düşünənlər müstəqil Azərbaycan dövlətçiliyini istəmirlər: “Mən onun bu cür çıxışları ilə hələ tanış deyiləm. Əgər Sərdar Cəlaloğlu doğrudan da belə fikirlər səsləndiribsə, o, çox böyük səhv edir. Görünür ki, o, tamamilə başını itirib. Ulu Öndər ikinci dəfə hakimiyyətə qayıtmasaydı, bəlkə də müstəqilliyimizi qoruyub saxlaya bilməzdik. Çünki yeni müstəqillik qazanan dövrdə Azərbaycanda vəziyyət qeyri-sabit idi, müstəqilliyimizə qarşı ciddi təhlükələr var idi. Ulu Öndər Heydər Əliyev Azərbaycanı düşdüyü böhrandan xilas etdi”.\nQeyd edək ki, S.Cəlaloğlu təkcə bu təklifinə görə gündəmə gəlməyib. Onun Londonda villasının olduğu, xaricdən maliyyələşdirildiyi, oğlunun hərbi xidmətdən yayındığı barədə mətbuatda yazılar dərc olunur. Partiya sədri bu cür yazılar dərc edən big.az, olke.az, oxu.az, report.az, qaynar.info və modern.az saytlarını yaxın günlərdə məhkəməyə verəcək.\nADP sədri “Yeni Müsavat”a açıqlamasında konfederasiya təklifinə sərt mövqelər sərgiləyənlər barədə bunları deyib:“Seçkidə iştirakım və orada göstərdiyim mövqe ruspərəst qüvvələr və digərlərinin mənimlə bağlı bu cür kampaniya təşkil etmələrinə ən başlıca səbəbdir. Bu kampaniyanın heç bir təsiri yoxdur. Cəmiyyətdə nüfuzu olmayan, özlərini ifşa etmiş şəxsləri mənə qarşı danışdırırlar. Bu da mənim xeyrimədir. Görünür, bəzi qüvvələr prezident seçkilərindəki iştirakımdan narazı qalıblar. Çox güman ki, kampaniya hələ bir müddət davam edəcək. İmkan daxilində şəxsiyyətsiz adamlardan mənə qarşı istifadə edəcəklər. Bəzi saytlar barədə məhkəməyə müraciətlə bağlı sənədlər hazırlamışıq. Həmin saytlar verdikləri yazılara görə cavab verməlidirlər. Əslinə baxsaq, cəmiyyətimiz politikdir. Türkiyə-Azərbaycan münasibətlərinə qarşı ruspərəst qüvvələrin hücumu təşkil olunub. Gərək iki qardaş ölkənin münasibətlərinin tərəfdarı olanlar buna qarşı birləşərdilər. Amma təəssüflər olsun ki, bunu bacarmırlar. Görünür, onların millətçilikləri elə bura qədərdir. Bununla bağlı həmin qüvvələrə müraciətim tamamilə mənasız olardı. Təkbaşına onların hamısının cavabını vermək gücündəyəm. Mən o qüvvələrə ancaq cavab verirəm, hücum etmirəm. Son olaraq Arif Rəhimzadə barəmdə xoşagəlməyən fikirlər səsləndirib. Bu insanın mənim üçün heç bir dəyəri yoxdur. Arif Rəhimzadə Azərbaycanın müstəqilliyinin, suverenliyinin, Azərbaycan türkünün əleyhinə açıq şəkildə fəaliyyət göstərən bir şəxsdir. O, xalqımızın, dövlətimizin, dilimizin düşmənidir. Bu baxımdan onun haqqında nəsə bir fikir söyləməyi artıq hesab edirəm”.\nÖncəki “Arxası möhkəmdir, fəhlələrə qul kimi davranır” – Ekspertdən məmurlara ağır ittiham\nNövbəti Pambıq tarlasında kütləvi zəhərlənmə – cinayət işi başlandı


Jurnalistin Sumqayıtdakı işgəncə faktı araşdırılmır » www.DOGRU.tv - Onlayn Televiziya\nwww.DOGRU.tv - Onlayn Televiziya » Ölkə İçi » Jurnalistin Sumqayıtdakı işgəncə faktı araşdırılmır\nJurnalistin Sumqayıtdakı işgəncə faktı araşdırılmır\n23 dekabr 2016 01:47 Baxış Sayı: 118 Şərhlər: 0 Çap Et\nVəkil Elçin Sadıqov dekabrın 21-də böhtan atmaqda təqsirləndirilərək 1 il azadlıqdan məhrum edilən jurnalist İkram Rəhimovla görüşüb.\nJurnalistin əhvalının yaxşı olduğunu deyən vəkil İkram Rəhimova işgəncə verilməsi ilə bağlı müraciətlərinin araşdırılmamasından şikayətlənib.\n«Jurnalist Sumqayıt şəhər Polis İdarəsində işgəncəyə məruz qalmışdı. Onu canlı kamera vasitəsilə Sumqayıt şəhər İcra Hakimiyyətinin başçısı Zakir Fərəcovdan üzr istəməyə məcbur etmək istəmişdilər. Bununla bağlı dəfələrlə Baş Prokurorluğa şikayətlər etməyimizə baxmayaraq, hələ də, jurnalisti dindirməyiblər, onu ekspert müayinəsindən keçirməyiblər. İkram özü bildirir ki, prokurorluq gicgahında və qabırğalarında olan xəsarətlərin tamamilə sağalmasını gözləyir», - vəkil bildirib.\nVəkilin bildirdiklərinə, hələlik, Baş Prokurorluqdan münasibət almaq mümkün olmayıb.\nJurnalist mühakimə edildikdən sonra vəkili vasitəsilə hələ polisdə saxlanarkən ona işgəncə verildiyini açıqlamışdı. O, ictimaiyyətə məktubunda yazırdı: «Mənə Sumqayıt polisində 3 gün işgəncə verdilər. Polis rəisinin müavini öz otağında əməliyyatçılarla mənə işgəncə verirdi. Tələb edirdilər ki, videokamera ilə canlı olaraq icra başçısı Zakir Fərəcovdan üzr istəyim...».\nMasallının icra başçısı jurnalisti ikinci dəfə cəzalandırmaq istəyir\nSumqayıtda etiraz aksiyası - "Hökümət evinə gedəcəyik"- Video\nÖgey ananın inanılmaz işgəncəsi (VİDEO 18+)\nKeçmiş nazirin şikayətinə sabah Sumqayıtda baxılacaq\nMüxalifət fəalları Nəsimi polisində işgəncələrə məruz qalıblar


QARABAĞ - Forum\nForum » Azərbaycan. » Bölgələrimiz » QARABAĞ\nPasa_007 Date: Bazar ertəsi, 2012-07-23, 2:59 PM | Message # 1\nDağlıq Qarabağ, Azərbaycan Respublikasının qərb hissəsində bölgə. Ermənistan silahlı qüvvələri tərəfindən işğal olunub.\nDağlıq Qarabağ Azərbaycanın mərkəzi hissəsində yerləşir. Ərazisi 4,4 kv.km yaxud Azərbaycan Respublikası ümumi ərazisinin 5,1 faizini təşkil edir. Vilayətin tərkibinə Xankəndi şəhəri, Əsgəran, Hadrut, Ağdərə, Martuni və Şuşa inzibati rayonları daxildir. Tarixən Qafqaz Albaniyasının (Arranın), Qarabağ xanlığının, Azərbaycan Xalq Cümhuriyyətinin, Azərbaycan Sovet Respublikasının və Azərbaycan Respublikasının tərkib hissəsi olmuş, Azərbaycanın «musiqi akademiyası» kimi məşhur olmuşdur..\nTarixən indiki azərbaycanlıların yaşadığı bölgədir. 1820-ci ildən başlayaraq ermənilərin Azərbaycana kütləvi şəkildə köçürüldüyü ərazilərdən biridir. Ermənidilli mənbələrdə adı Arsax kimi işlənir.\nQarabağ tarixi – etnoqrafik əyalət kimi əvvəlcə Qafqaz Albaniyası dövlətinin tərkibinə daxil olmuşdur. Sonra bütün Azərbaycanla birlikdə Ərəb xilafətinin əsarəti altına düşmüş, Ərəb imperiyasının süqutundan sonra IX – X əsrlərdə Saçilər dövlətinin, X əsrdə Salarilər, XI – XII əsrlərdə Şəddadilər, XII – XIII əsrlərdə Atabəy Eldəgizlər, XIII əsrin ikinci yarısından XVI əsrə qədr Hülakilər (Elxanilər) dövlətlərinin, XV əsrdə Qaraqoyunlu və Ağqoyunlu dövlətlərinin tərkibinə daxil olmuşdur.\nXVII əsrin sonundan XVIII əsrin ortalarınadək Azərbaycanın feodal dövlətlərə – xanlıqlara parçalanması zamanı Qarabağ bəylərbəyliyi ərazisində Qarabağ xanlığı və Gəncə xanlığı yarandı.\nXVIII əsrin ikinci yarısında müstəqil Qarabağ xanlığı feodal dövlətinin yaranması onun öz müstəqilliyini qorumaq üçün həyata keçirdiyi iqtisadi, siyasi və mədəni tədbirlər Qarabağ tarixi – etnoqrafik əyalətinin sosial – iqtisadi həyatında hərtərəfli yüksəlişə, tərəqqiyə səbəb olmuşdu.\nXanlıq cənub – şərqdən Kür – Araz çayları qovşağı, cənubdan Araz çayı qərbdən Qarabağ dağları adlanan Köşbək, Salvartı və Ərikli dağları ilə Göyçə gölünə qədər uzanmış, şimaldan Koran – Kür sayı ilə sərhədlənmişdi.\nQarabağ 17 mahala bölünmüşdür: Sisyan, Dəmirçi – Aslanlı, Künara, Bərgüşad, Bahabyurd, Kəbirli, Talış, Cavanşir, Xaçın, Çiləbird, xırdapara Dizax, Otuziki, İyirmidörd, Qaraçorlu, Vərənd, Dizax və Açantürk. On iki mahalın əhalisi bir neçə kənd istisna olmaqla, bütünlükdə azərbaycanlılardan ibarət idi. Dizax, Vərənd, Çiləbird, Xaçın, Talış məlikliyi xəmsə adlanırdı. Bunların əhalisinin bir hissəsi xristian idi.\nMənəvi mədəniyyətinin ən mühüm sahələrində də tarixən Qarabağ spesifik xüsusiyyətlərə malik olmuşdur. Hələ XVII – XVVIII əsrlərdə Azərbaycan ədəbi dilində ahəng qanunu məhz Qarabağ dialektinin təsiri ilə ardıcıllaşır. Qarabağ şairlərini birləşdirən Məclisi-üns və Məclisi-fəramuşan öz üslubu ilə seçilirdi. Qarabağ musiqi məktəbi isə hətta bütün Şərqdə məşhur idi. Qarabağın baş şəhəri olan Şuşa Zaqafqaziyanın konservatoriyası hesab olunmuşdur.\nErmənilərin Cənubi Qafqaza gəlmələri\nErmənilərin ilk dəfə Cənubi Qafqazda peyda olmaları təxminən e.ə. II əsrdən sonralara təsadüf edir. Onların regiona daxil olması ilə yerli dövlətlərə və xalqlara qarşı təcavüzkar fəaliyyətləri də başlanır. Roma imperiyasının e.ə. 66-cı ildə II Tiqranı darmadağın etməsi ilə uydurma «Böyük Ermənistan» əfsanəsi puça çıxır, onlar Romanın vassalına çevrilir. Bu vəziyyət IV əsrədək davam edir. Belə olduğu halda ermənilərin müvəqqəti işğal etdikləri Albaniyanın tarixi torpaqlarını Ermənistanın tərkib hissəsi kimi qələmə verməsi heç bir elmi-tarixi əsasa malik deyil. Halbuki ermənilərdən fərqli olaraq Azərbaycan-Albaniya dövləti müstəqil siyasət yeritməkdə davam edirdi və Qarabağın tarixi vilayətləri onun tərkibinə daxil idi.\nXVIII yüzilin sonları – XIX yüzilin başlanğıcında Rusiyanın Cənubi Qafqazda, o cümlədən Azərbaycanda işğalçılıq fəaliyyəti gücləndi. İbrahim xan Rusiya qoşunlarının komandanı R.D.Sisianovla (1802-1806) Kürəkçayda müqavilə bağladı. Kürəkçay müqaviləsinə əsasən, Qarabağ xanlığı məhz müsəlman – Azərbaycan torpağı kimi Rusiyaya ilhaq olundu. Tarixi reallığı əks etdirən Kürəkçay müqaviləsi, eyni zamanda, Qarabağın, o cümlədən bu diyarın dağlıq hissəsinin Azərbaycan xalqına məxsus olduğunu sübut edən ən mötəbər sənəddir.\n1846-cı il inzibati-ərazi bölgüsü zamanı Şuşa qəzası yeni yaradılmış Şamaxı quberniyasına (1859-cu ildən Bakı) tabe oldu. 1867-ci ildə Yelizavetpol (Gəncə) quberniyası yaradıldıqda Şuşa qəzası onun tərkibinə verilir və ərazisi bölünərək burada daha üç qəza - Zəngəzur, Cavanşir və Cəbrayıl qəzaları da təşkil olunur. Bununla, Şuşa qəzası da vahid inzibati-siyasi idarəsini itirir. Belə bir inzibati-ərazi bölgüsü xüsusi məqsədlə həyata keçirilmişdi. Bu islahatlar ermənilərin idarə sistemində daha geniş təmsil edilməsinə hərtərəfli imkanlar açdı.\nÇarizm Şimali Azərbaycan torpaqlarını işğal etdikcə, bu torpaqlarda möhkəmlənmək üçün həm də əhalinin erməniləşdirilməsi siyasətini də həyata keçirirdi. 1828-ci il Türkmənçay müqaviləsindən sonra bu hal daha müntəzəm və məqsədyönlü xarakter alır. Ermənilərin İrandan Şimali Azərbaycana köçürülməsi həmin müqavilənin XV maddəsi ilə təsdiq olunurdu.\nXIX yüzilin 30-cu illərindən sonra da ermənilərin kütləvi surətdə Şimali Azərbaycan torpaqlarına, o cümlədən Qarabağa köçürülməsi davam etdirilirdi. Rus qafqazşünası N.Şavrov yazırdı (1911): "Zaqafqaziyadakı 1,3 mln erməninin 1 mln-dan çoxu gəlmədir". Bütün bunlara baxmayaraq, 1916-cı ildən Qarabağda (xanlıq sərhədləri daxilində) əhalinin yenə də təxminən 51 %-i azərbaycanlı, 46 %-i isə erməni (yerli alban mənşəli ermənilərlə birlikdə – Y.M., K.Ş.) idi. Köçürülüb gətirilən ermənilərin Qarabağın dağlıq hissəsində – onlarla eyni dindən olan yerli əhalinin (qriqorianlaşmış və erməniləşmiş albanların) yaşadığı ərazidə məskunlaşdırılması daha geniş hal almışdı.\nAparılan siyasət nəticəsindədə, XX əsrin ortalarından başlayaraq ermənilər sayca Dağlıq Qarabağda üstünlük təşkil etməyə başladılar. 1990-cı ildə əhalisi 192,000-ə çatmışdı. Əhali tərkibi ermənilərdən (76%), azərbaycanlılar*dan (23%), kürdlər*dən, ruslardan ibarət idi. Mərkəzi Xankəndi, başqa böyük şəhəri isə Şuşadır.\nQarabağ haqqında həqiqi faktlar\nDağlıq Qarabağ regionu\nƏrazi (sahə), 4388 sq.km\nƏhali (1989), 189085\nErmənilər, 145450 (76,9%)\nAzərbaycanlılar, 40688 (21,5%)\nRuslar (rus dilləri), 1922 (1%)\nBaşqaları, 1025 (0,6%)\nƏrazi (sahə), 289 sq.km\nƏhali (1989), 20579\nAzərbaycanlılar, 19036 (92,5%)\nErmənilər, 1377 (6,7%)\nTutulmuş, May 8, 1992\nDağlıq Qarabağ regionunun xaricindəki rayonlar\nLaçın, May 18, 1992, 71000\nKəlbəcər, Aprel 2, 1993, 74000\nAğdam, İyul 23, 1993, 1656\nFizuli, Avqust 23, 1993, 146000\nCəbrayıl, Avqust 23, 1993, 66000\nQubadlı, Avqust 31, 1993, 37900\nZəngilan, Oktyabr 29, 1993, 39500\nSıradan çıxardılmış (əməyə yararsız), 50000\nİştirak etməyərək, 4866\nDağılmalar (dağıntılar, məhvlər) və zədə (ziyan)\nTənzimləmələr (qəsəbələr), 890\nİctimai Binalar (İnşaatlar, Qurulmalar), 7000\nUşaq bağçaları, 855\nSəhiyyə Vasitələri, 695\nTarixi Yerlər, 9\nTarixi Abidələr və Muzeylər, 464\nMuzey Göstərir ki, 40000\nSənaye və Kənd təsərrьfatı Müəssisələr, 6000\nMotorlu Yollar (Ьsullar), 8000 km\nSu Boru kəmərləri, 2300 km\nQaz ötürücüləri 2000 km\nElektrik Xəttləri (Sətirləri), 15 000 km\nMeşələr, 280000 ha\nƏrazini səpərək (əkərək), 1000000ha\nİrriqasiya Sistemləri, 1200 km\nŞərahil BaBa Pünhana : Səni uddu quru torpaq, Qarabağ getdi, Ata!\n"Məni udsun quru torpaq Qarabağ getsə əgər''\nSəni uddu quru torpaq, Qarabağ getdi, Ata\nQəfləti-yuxuda xalq, İsrafılın suru gərək,\nSəbri bol, insafı bol, millət elə yatdı , Ata\nCəlalların cəlalı ömürə ömür qatdı , lakin\nQarabağ dərdlilərin ömürü sona çatdı , Ata\nBaşsızı başa çəkən başsızların başına daş\nƏsli mübhəm, nəsili mübhem, şəxsi yezitti Ata\nNəfsi əmməyərə olan xalqı qurtarmaz Yaradan\nQibləsi marka olanın məhşəri labüttü Ata\nGetdi din , getdi iman cümləsi kafir sürüsü\nŞəhər kesek , bazar bazar abidədir , büt idi Ata\nUymuş iblisəmi , iblisə dua etmədə şeyx\nSusdurarlar azanı , dövrü qiyamət idi Ata\nNaşı torpaqlara həsrət qalanın bed əməli,\nYurdu viran etdi , xana xarab etdi Ata\nPadşah eyyanının xalq ilə yoxdur arası\nİşləri zövqü səfa , eyş-ile işretti Ata\nƏdalət rüşvət ilə , haqqı salam rüşvət ilə\nBu nizam şər nizamı, millətə zillət idi Ata\nNə işi var donuzun darıda - üç beş dığanın,\nİçimik , sağ solumuz fitnə, hayanetti Ata\nŞahı Kacara belə olmadı qismət Qarabağ\nTaxtı Firon taxtı tək taxtdakılar satdı Ata\nNə BMT nə AGİT, hamısı da qeyri-müsəlman telesi\nMilləti millət edən qanda ki qüdrət idi Ata\nOruc diyet, namaz idman, hacılar da bəhsə bəhs\nMəkkəsi, Kebesi deb, bu nə tərəfindən qəflət idi Ata\nQazisi çörəyə möhtac, satkını Hanı vəzir\nYaltağı başlara tac, ayrı bir xəstəlik idi Ata\nNəsili Babek deməyə üz qızarar dil utanar\nGetdi, torpaq gideli şöhrəti şan bitdi Ata\nVətəni canı bilən çoxdur Şerahil kimisi\nO da üz torpağına , yurduna həsrət idi Ata


BAKI, 21 fevral - Sputnik. Bu onilliyin sonunadək insanlar daimi olaraq Marsda yaşaya biləcəklər, 2100-cü ilədək isə orada artıq milyonlarla insanın yaşadığı şəhərlər olacaq.\nMarsda adam olsun deyə əmlakını satışa çıxarır\nSputnik Azərbaycan bildirir ki, bunu RİA Novosti-yə "Mars cəmiyyəti"nin sədri, mühəndis və Mars araşdırmaları üzrə entuziast Robert Zubrin deyib.\n2020-ci ildə Yerdən start götürən Amerikanın ən yeni Perseverance roveri cümə axşamı, fevralın 18-də "qırmızı planet"in səthinə enib. Onun köməyilə NASA Marsın quruluşu, geologiyası haqda məlumat almaq niyyətindədir. Perseverance-ın elmi alətlərinin sırasında ən vaciblərindən biri Mars atmosferindən oksigen alan aparatdır. Onun yaradıcıları ümid edirlər ki, gələcəkdə bu texnologiya Marsa pilotlu missiyalar üçün gərəkli olan raket yanacağının əldə edilməsində də mühüm rol oynayacaq.\nPerseverance – NASA-nın Marsa göndərdiyi beşinci roverdir. Hazırda onunla birlikdə "Qırmızı planet"də Curiosity marsoxodu da işləyir. İnsanların Marsa ayaq basması hələ ki elmi fantastika həddindədir, planet çox sirlər gizləyir. Ancaq alimlər ümidlidirlər ki, məhz roverin missiyası Marsa insanların daşınmasını reallığa çevirəcək. Məsələn, qonşu planetdə insanların baza quracaqları tarix kimi Zubrin 2030-cu ili göstərir.\nSpaceX şirkətinin sahibi, biznesmen İlon Mask Marsa pilotlu missiyaların 2026-cı ildə başlayacağını desə də, mühəndis Zubrinin fikrincə, bu tarixə dəyişiklik etməli olacaqlar.\n"Güman ki, bu proses 2030-cu ilədək uzanacaq. Ola bilər, 2026 və ya 2028-ci ildə o, Marsa Starship gəmiləri ilə yük və robot missiyaları göndərərək bazanın avtomatik tikintisinə başlasın. Oraya insanları göndərməzdən öncə bizə güc qurğuları, Marsın oksigen və suyundan yanacaq hazırlayan sistemlər gərəkdir", - 1998-ci ildə "Mars cəmiyyəti"ni quran Zubrin deyir.\n© Mohammed bin Rashid Space Center/UAE Space Agency, via AP\nQırmızı planetin səthinin ilk şəkilləri Yerə göndərilib\nMaskın 2050-ci ildə Marsa bir milyon insan göndərmək planını isə mühəndis "ambisiyalı" hesab edir: "Ancaq həmin vaxt biz oraya min nəfər göndərə bilərik, onlar Marsda daha böyük insan kütləsinin yaşamasını təmin etmək üçün kənd təsərrüfatı və sənaye imkanları qura bilərlər. Marsa nə qədər çox adam uçub, orada nəsil artırsa, o planetdə bir o qədər çox möhkəmlənə, 2070-ci ildə böyük şəhərə, hətta 2100-cü ildə milyonluq şəhərə çevrilə bilərik".\nMarsın fəthinin insan itkisi olmadan aparılmasına gəlincə, ekspert deyib: "Həmişə araşdırmalarda risk olur, ancaq indiyədək heç bir vacib kəşf cəsarət olmadan gerçəkləşməyib".\nşəhər, insanlar, kosmos, Mars


Cənubi Koreyada "omikron" ştamına ilk şübhəli yoluxmalar qeydə alınıb - AZƏRTAC – Azərbaycan Dövlət İnformasiya Agentliyi\nPekin, 1 dekabr, AZƏRTAC\nCənubi Koreyada COVID-19 virusunun "omikron" ştamına ilk şübhəli yoluxmalar qeydə alınıb.\nAZƏRTAC Yonhap agentliyinə istinadla xəbər verir ki, səhiyyə qurumları bu yaxınlarda Nigeriyadan qayıdan cütlüyün testlərinin cavabının müsbət olduğunu, hazırda mütəxəssislərin həmin cütlüyün yaxma nümunələrinin genetik ardıcıllığını təyin etdiyini açıqlayıb. Yoluxmanın "omikron" ştamı ilə bağlı olub-olmaması mütəxəssislərin cavabı sayəsində bilinəcək.\nCənubi Koreyanın Xəstəliklərə Nəzarət və Profilaktika Mərkəzi həmin cütlüyün yeniyetmə yaşyarında olan övladının və onlarla yaxın təmasda olan bir tanışının da koronavirus testinin nəticəsinin müsbət çıxdığını açıqlayıb. Hazırda səlahiyyətli qurumlar cütlüyün Nigeriyadan Seula gəldiyi təyyarədə olan digər sərnişinlərin tapılaraq, tibbi nəzarətə cəlb olunması üçün çalışır.\nQeyd edək ki, Ümumdünya Səhiyyə Təşkilatının narahatlıq doğuran ştam kimi qiymətləndirdiyi "omikron"a görə Cənubi Koreya qabaqlayıcı tədbirlərə başlayıb. Noyabrın 28-dən etibarən Cənubi Afrika Respublikası, Botsvana, Zimbabve, Namibiya, Lesoto, Esvatini, Mozambik və Malavi vətəndaşlarının Cənubi Koreyaya girişinə və bu dövlətlərin vətəndaşlarına viza rəsmiləşdirilməsinə məhdudiyyət tətbiq olunur. Çox vacib məqsədlər üçün ölkəyə girişinə icazə verilən şəxslər isə müəyyən edilmiş yerlərdə 10 gün məcburi karantinə cəlb olunacaq. Həmin şəxslər bu müddətdə 3 dəfə test verməlidirlər.\nAZERTAG.AZ :Cənubi Koreyada "omikron" ştamına ilk şübhəli yoluxmalar qeydə alınıb\nÇin dünyanın ən böyük buğda istehsalçısıdır


“Bu naləni Allah eşidib əvəzində bizə bir cəza verməliydi” - Azinforum.az İnformasiya Portalı\nAna səhifə / Siyasət / “Bu naləni Allah eşidib əvəzində bizə bir cəza verməliydi”\n“Bu naləni Allah eşidib əvəzində bizə bir cəza verməliydi”\n“Karantin rejiminə görə mən də evdəyəm, çünki evdə qalmağa öyrəşmiş adamam. Fikirləşirəm ki, bu bəla hamı üçün gəlib və bundan qaçmağa heç kəsin imkanı yoxdur. Ancaq bir şey var ki, bu bəladan necə xilas olmalıyıq. Təkcə xəstəlik yox, onun psixoloji tərəfi məni daha çox maraqlandırır.\nBəziləri deyir ki, adamlar evdə oturub kitab oxusunlar. Mən bilirəm ki, Azərbaycanda minlərlə ailələr var ki, evlərində dərslikdən başqa kitab yoxdur. Eyni zamanda, hələ kitab oxumaq həvəsini bir tərəfə qoyuram. Bu, dili isti yerdən çıxanlar adamlara cürbəcür məsləhətlər verir, amma mənə elə gəlir ki, elementar, sadə şeylərdən danışmaq lazımdır. Məsələn, ailələrdəki münaqişələrin dərinləşməməsi üçün hər iki tərəf çalışmalıdır ki, uşaqlar əxlaqı və beyni zədələnməsin. Uşaqlar çox həssas olur, evdə qalan uşaq valideynlərinin münasibətinin pis olduğunu müşahidə edəndə ömrü boyu bunu unuda bilmir. Bütün bunları nəzərə almaq lazımdır.\nMənə elə gəlir ki, koronavirusdan sonrakı dövr daha da çətin ola bilər. İqtisadi vəziyyət insanları çıxılmaz vəziyyətə salar. Çörək hər şeyin başındadır, Allah göstərməsin, çörəyə həddindən çox ehtiyac ola bilər və dünyanı çörəksizlik fəlakəti bürüyər.\nMənə elə gəlir ki, son dövrlər insanların həddən ziyadə azğınlaşmağı nəinki Allahın, heç bizim də xoşumuza gəlmirdi. İnsanlarda yaratmaq yox, yaradandan mənfəət əldə etmək həvəsi daha çox oyanmışdı. Bir vaxt Yuqoslaviyanı bombaladılar və nə qədər insanın harayı göyə qalxdı. Bundan sonra yalançı bəhanələrlə İraqı məhv etdilər və orda da milyon insanın naləsi göyə qalxdı. İndinin özündə Suriyada milyonların naləsi göyə qalxıb. Bu naləni Allah eşidib əvəzində bizə bir cəza verməliydi.\nSiyasətçilərin fikri o idi ki, ancaq kişiləri kişilərlə evləndirsinlər. Yəni bu əməlləri ilə insanlar Allahın əleyhinə getdilər. Məndə olan əsas qorxu ondan ibarətdir ki, insanların ruh dünyası dağılmasın, çünki insan onsuz yaşaya bilməz. Bir sözlə, mənim üçün bu fəlakət hardasa gözlənilən idi”.\nÖncəki Əməkdar artistin qardaşını evində qətlə yetiriblər\nNövbəti Deputatlarla bağlı iddiaya cavab: “Lazım olsa, siyahını açıqlayarıq”


Afət Hacıyeva: "Qələm" - ApaTV\nAfət Hacıyeva: "Qələm"\n17:04 – 22 Aprel, 2014\nSəni ələ alan kimi,\nBilmirəm anladınız mənim kim olduğumu ya yox? Hə, mən qələməm. Uzaq zamanlardan gəlirəm. Yaşım başım bilinmir. Amma mən insanlara dostam, sirdaşam. Mən cansız olsam kağızın üzərinə yazıldıqca canlanıram.\nMürəkkəb ləkəmi arzulayan və qəbul edən ən yaxın dostum ağ kağızlardır. Su kimi axıb kağız üzərinə səpələnirəm və orda rahatlıq tapıram. Hərdən dostumdan utanıram da. Bəzən kəmhövsələ insanların səhvləri ucbatından kağızı qaralayıram, hansısa mənfi ifadələrin yazılmasına səbəb oluram. Amma yenə də ağ vərəqlər yanlışımla, doğrumla məni qəbul edən tək sirdaşımdı.\nÇox insanların ürəyinin dolduğu anda köməyinə çatıram. Bəzən zərif, bəzən kobud barmaqları arasında əzilmişəm, sıxılıram, lap tətik kimi fəaliyyətim olur. Amma məni özünə doğma bilən, sənətini, peşəsini həqiqətən sevən insanları mən də ürəkdən sevirəm.\nGörünüşüm olduqca sadə olsa da, əlimdən gələni edirəm, dərin və müdrik insanlarla haraları gəzirəm, nələrdən yazıram, bir bilsəniz. Hər biri ayrıca həyatdır.\nBəzən möhtəşəm salonlarda ən ciddi rəsmi qərarlar vermək üçün bir imza ilə hər şeyi həll edirəm. O zaman bilmişəm ki, mən əslində çox vacib biriyəm.\nBəzən kiminsə cəzası üçün qəzəbli əllərdə sıxılıram. Bəzən qırılıram, sındırılar, kimlərə tuşlanıram, atılıram. Amma qürurluyam. Heç vaxt əqidəmdən dönməmişəm, dönmərəm də.\nHərdən, kiminsə azadlığı üçün verilən ədalətli qərarların qürurunu da yaşayıram sevinə-sevinə.\nHərdən titrək əllərin gövdəmdən tutaraq imza atdığı zaman ən böyük xoşbəxtliyi hiss edirəm.\nHərdən də bəzi insanların “ bir qələmdə silib atdım” deyən ayrılığına yardımçı oluram. Çox fərqli, dəyişkən duyğular yaşayıram o anlarda. Bəzən inciyirəm, məktəb uşaqlarının ”qələmim evdə qalıb, əlavə qələminiz olar?” kəlməsi mürəkkəbimi dondurur az qala. Belə lazımsız, belə laqeyd yanaşmalar olar mənə qarşı? Əlbəttə olmaz. Bax belə mənim xasiyyətim belədir. Özüm deyib, özüm də cavab verirəm. (gülür)\nMən düşünürəm ki, bəlkə də mənim müasir formamı vegetariyanlar kəşf edib. Amma köhnə lələk quruluşumun funksiyası ilə hələ də hərdən yazıçıların, ədiblərin əllərində ilham qaynağı oluram, pərvazlanıb göylərdə uçurlar. Yeddi not üzərində öz izlərimi qoyduğum zamanda insanların əhvalına bəxş olunan ruhun qidasında mənim də payım olduğunu hiss edirəm. Rəssam əlində istedadını nümayiş etdirmək üçün ən yaxşı vasitəyəm. Mən hərfləri sevirəm, rəqəmləri sevirəm, kitabları, sənədləri, şeirləri sevirəm. Məni əllərində dilləndirən insanları sevirəm! Bir sözlə, gözəl nə varsa sevirəm.\nDeyəsən mətnin sonuna gəldik. Mənim də boyuma, çəkimə uyğun ömür biçilib. Bir də ki, mürəkkəbə də heç etibarım yoxdu...Hər an məni sizdən ayıra bilər. Vaxt çatdı, mürəkkəbim bitməmiş üzü sulu gedim, yaxşısı budur. Ayrılıqların deyil, qovuşmaların və başlanğıcların yazısında görüşənədək! Qələminiz heç vaxt sizi vərəqin yarısında qoymasın. Sağolun...


IPhone X-də qrup mesajına bir şəxs əlavə edin 2020\nIPhone X-də qrup mesajına bir şəxs əlavə edin\nƏvvəlki dərsliklərimizdə bir qrupu necə tərk etməyi öyrətdik. İPhone X-da iPhone X-də bir qrup söhbət mesajı buraxın. Bu yazı kimisə necə əlavə etməyinizi izah edir. Köhnə yeniləmələr heç kimin qrup söhbətinə qoşulmasına imkan vermir və onlarla yeni bir mövzu yaradılmasına səbəb olur. İOs'un son yeniləməsi bu problemi həll edir və başladıqdan sonra qrup söhbəti üçün insanları əlavə etməyə imkan verir. Diqqət yetirin ki, bu xüsusiyyəti olan insanları yalnız bir qrup mövzuya əlavə edə bilərsiniz. Şəxsi təkbətək söhbətə əlavə etmək istədikdə bu xüsusiyyət əlçatmazdır.\nBu təlimatla, yeni bir mövzu yaratmadan yaratdığınız hər hansı bir qrup mövzusunu əlavə edə bilərsiniz. Unutmayın ki, bu yanaşma yalnız iMessage qrupu üçün mövcuddur və iMessage və SMS arasında qarışıq deyil. Android istifadəçiləri olan dostlar onlara əlavə edilə bilməz. Bu vəziyyətdə qrup söhbətinə yeni əlavə olunan şəxs yalnız qrup söhbətinə qoşulduğu vaxtı görür və qrupdakı əvvəlki bütün söhbətlər artıq onlara əlçatmazdır.\nApple cihazınızdan maksimum yararlanmaq istəyirsinizsə, Apple cihazınızla son təcrübə əldə etmək üçün Apple Watch Sport, Amazon Echo, Bose QuietComfort 35 simsiz qulaqlıqları və Apple iPad Pro-u sınayın.\nİnsanları iMessage qrup chatına əlavə edin\nSmartfonunuzu açın. Mesajlaşma tətbiqetməsinə keçin. Qrup söhbətinə əlavə etmək istədiyiniz şəxsi seçin. Ekranın yuxarısındakı Detalları basın. Əlaqə əlavə et düyməsini basın. Əlavə etmək istədiyiniz şəxsin adını basın. Sonra Bitti vurun\nApple cihazınızdan maksimum yararlanmaq istəyirsinizsə, Apple cihazınızla son təcrübə əldə etmək üçün Apple MacBook, GoPro HERO4 BLACK, Bose SoundLink III portativ Bluetooth dinamikini və Fitbit Charge HR Activity Bilək bantını sınayın. nail olmaq.\nYeniyetmələrin yetişməsində valideynlərin rolu nədir?WhatsApp məlumatlarını və şəkillərini bir iPhone-dan PC-yə necə ötürürəm?Snapchat'ın kamerama girməsinə necə icazə verim?Artıq İnstagram hekayələrimə baxmır, amma hələ də DM-lərdə danışırıq. Bu nə deməkdir? Meni susdurdu?Ən yüksək ödənişli İnstagram təsir edən kimdir?İnstaqramda kiməsə bir sorğu göndərirəmsə və qəbul etsələr də geri baxmırlarsa, yazılarımı görə bilərlərmi?Niyə insanlar WhatsApp statuslarında lirik videolar yükləyirlər?Facebook Messenger Reklamlarını iş üçün necə istifadə edirəm?\nSamsung Note 4 (həll)OnePlus 5T-də qovluqlar necə yaradılırƏn yaxşı simsiz monitorlar (və aksesuarlar) - Noyabr 2019Video oyun konsoluna texniki rəhbərlikYenilənmədən sonra Galaxy S7 və Galaxy S7 Edge widgetları qaldırıldı (həll)Galaxy S8 və Galaxy S8 Plus-da parol kodunu silinWindows-da monitorun çırpılmasının qarşısını almaq üçün ən vacib tövsiyələrIPhone 6s və iPhone 6s Plus-da kəsin, kopyalayın və yapışdırın


525-ci Qəzet - BDU Qarabağ Dirçəliş Fondu ilə əməkdaşlığa başlayır\nBakı Dövlət Universitetində (BDU) Qarabağ Dirçəliş Fondunun İdarə Heyətinin sədri Rəhman Hacıyevin rəhbərlik etdiyi nümayəndə heyəti ilə görüş keçirilib. Görüşdə Qarabağ Dirçəliş Fondu ilə BDU arasında əməkdaşlıq məsələləri, birgə layihələrin həyata keçirilməsi, müvafiq elmi tədqiqatların aparılması və s. məsələlər müzakirə olunub.\nGörüşdə BDU-nun rektoru Elçin Babayev son illərdə BDU-da həyata keçirilən yeni layihələr və elmi-tədqiqat işlərindən, Vətən müharibəsinə və doğma torpaqlarından didərgin düşmüş məcburi köçkünlərin pozulmuş hüquqlarının təhlilinə həsr olunan layihələrdən bəhs edərək Universitetin güclü elmi potensialının və bu sahədə zəngin təcrübəsinin olduğunu bildirib. Qeyd edib ki, Prezident, Ali Baş Komandan İlham Əliyevin rəhbərliyi ilə rəşadətli ordumuzun parlaq qələbəsi ilə azad olunmuş əzəli torpaqlarımızda quruculuq işlərində, Qarabağ torpaqlarının bərpa olunması üçün həyata keçirilən layihələrdə BDU kollektivi də yaxından iştirak etməyə hazırdır. BDU ilə Fond arasında birgə layihələrin hazırlanması və reallaşdırılması doğma torpaqlarımızın dirçəldilməsinə və davamlı inkişafına töhfə verəcəkdir.\nQarabağ Dirçəliş Fondunun İdarə Heyətinin sədri Rəhman Hacıyev Fondun fəaliyyəti və planları haqqında məlumat verib. Bildirib ki, Fond öz fəaliyyəti çərçivəsində müxtəlif layihələr, o cümlədən, Qarabağın maddi dəyərlərinin bərpasına, sərmayələrin cəlb olunmasına və insan kapitalının inkişafına yönəldilmiş layihələr həyata keçirəcək. Qeyd edib ki, Qarabağ Dirçəliş Fondunun əsas fəaliyyəti Azərbaycan Respublikasının işğaldan azad edilmiş ərazilərinin bərpası və yenidən qurulmasını, yüksək səviyyədə inkişaf etmiş regiona çevrilməsini, məskunlaşma, məcburi köçkünlərin öz torpaqlarına qayıtmasını təmin edəcək mühitin bərqərar olmasına yönəlib. Bu layihələrin reallaşmasında ölkəmizin ən böyük elm və təhsil ocağı olan BDU-nun potensialından və təcrübəsindən istifadə olunması və birgə fəaliyyət ölkəmizin inkişafında birgə uğur salnaməsi yaradaraq, qələbəmizi daha da parlaq edəcək.\nDaha sonra Cənubi Qafqaz regionunda yeni geosiyasi reallıq və bölgə ölkələrinin gələcəyi üçün yeni perspektivlər və risklər, Zəngəzur dəhlizinin Cənubi Qafqazda yeni geoiqtisadi modelin folmalaşmasına təsiri, Qarabağda rəqəmsal iqtisadiyyatın formalaşması və inkişafı problemləri və perspektivləri, Qarabağ bölgəsinin dirçəldilməsində dövlət-özəl tərəfdaşlığın tətbiqi, işğaldan azad edilın ərazilərdə yaşıl, inklüziv və dayanıqlı şəhər və qəsəbələrin salınması, alternativ enerji, kosmik təsvirlər, atmosfer, geologiya və digər əlaqəli mövzularda layihələrin birgə hazırlanması, həmçinin müştərək proqram və qrant müsabiqələrinin keçirilməsi və s. mövzularda müzakirələr aparılıb.


Məsafədən işləyənlər üçün kiber təhlükələrdən mühafizə ilə bağlı tövsiyyələr – TECHNIMUM\nPosted on İyun 6, 2020 by user\n“İndi həmişəki kimi işləməyə davam etmək çətindir, çünki demək olar ki, hər şey kəskin dəyişib. Şirkətlərin işçiləri evdən işləyərək yeni reallıqla barışırlar, İT komandaları və informasiya təhlükəsizliyi şöbələri iş proseslərinin təhlükəsizliyini təmin ediərək təzyiq altındadırlar. Kiber insidentlər yalnız cari tapşırıqları çətinləşdirə bilər, buna görə də ayıq olmaq və uzaqdan işin təhlükəsizliyini təmin etmək vacibdir,” Kaspersky-nin Azərbaycandakı rəsmi nümayəndəsi Müşviq Məmmədov bildirib.\nişçilərin onlayn, o cümlədən rəqəmsal savadlarını artırmaq üçün təlimlər planlaşdırın. Bu, onlara hesablarını və şifrələrini idarə etməyi, e-poçt və son cihazların təhlükəsizliyini təmin etməyi öyrədir. Bu məqsədlər üçün, Kaspersky və Area9 Liseyi “Həyatda və işdə pandemiya zamanı təhlükəsizlik” adlı pulsuz onlayn kurs hazırlayıb;\n“INNOLAND” İnkubasiya proqramı elan edir


Nur-az.com - İraq Kürdüstanında nələr baş verir?\nİraq Kürdüstanında nələr baş verir?\nBölgədə olan iqtisadi böhranlar sakinləri küçələrə yönəldib. Bugünədək davam edən etirazlar nəticəsində 5 nəfər ölüyü, 200 nəfərinsə yaralandığı qeydə alınıb. Etirazçılar “Dəyişiklik” hərəkatının və Kürdüstan İslami Hərəkatının binasına hücum ediblər.\n“Reuters”-in verdiyi xəbərə görə, “Dəyikşik” hərəkatı öz nazirlərini Kürdüstan dövlətindən uzaqlaşdırıb və parlamentin mətbuat katibi Yusif Muhəmməd də istefa verib. Kürdüstan İslam Hərəkatı da öz növbəsində dövlətdən kənarlaşıb.\nSon qarşıdurmaların kökünü xalqın məmurlara qarşı olan narazıçılıqlarından axtarmaq lazımdır. Ərbil-Bağdadın referendum ərəfəsində qarşıdurması və ən mühümü, dövlətdə olan korrupsiya hallarına etirazları, maaşların gecişməsi və məmurların ilkin vəzifələrinə əməl etməməsi xalqın küçələrə axışmasına səbəb oldu.\nXalqın narazıçılığına səbəb olan korrupsiya hallarından biri, 1 milyon 249 min dövlət işçisinin heç bir iş görmədən maaş almasıdır. Bu şəxslərə maaş verilməsinin səbəbi, onların digər qruplara yönlənməməsidir.\nKürdüstanda qeyri qanuni referendumdan sonra əyalətin büdcəsi 30%-dən 12.5%-ə enib və əyalətin Türkiyə, Suriya və İranla olan sərhədləri mərkəzi dövlətin nəzarəti altındadır. Bütün bu məsələlərlə yanaşı, Niçrəvan Barizaninin adamları, mərkəzi dövlətlə əlaqələrini düzəltmək məqsədiylə, Türkiyə ilə yaxın əlaqələr qurmağa çalışır.\nDigər tərəfdən, Kürdüstanın əksər partiyaları Barizani ailəsinin əyalətin rəhbəriyyətindən uzaqlaşdırılmasını tələb edir.\nHəmçinin, Kürdüstanda baş verən son qarşıdurmalarda, hakimiyyətə müxalif olan “Yeni Nəsil” Partiyasının sədri həbs olunub. Bu şəxs sentyabr ayının 25-də keçirilən referendum hadisələrində müxalif cəbhələrin rəhbəri hesab olunurdu.\nSon qarşıdurmalardan sonra Kürdüstanın gələcəyi\nKürdüstan rəsmiləri referendumla müstəqillik əldə etmək istəyirdilər. Onlar müstəqil Kürdüstan ölkəsi yaradaraq, bölgədə olan digər kürdlərə də təsir qoymaq və İŞİD-dən sonra Sionistlərin layihəsini davam etdirmək və bölgədə qarşıdurmalar yaratmaq niyyətində idilər.\nKürdüstanda yaranan qarşıdurmalar və narazıçılıqları nəzərə alaraq bölgə üçün 2 ssenari təqdim etmək olar:\n1.“Demokrat” partiyasının referenduma müxalif olan partiyalarla məsələsinin aydınlaşması: Kürdüstan Demokrat Partiyası müxalif partiyaları referendumun uğursuz olmasında ən böyük günahkar hesab edir. Onlar müxalif partiyaları xəyanətkar hesab edirlər. Bir sıra müxalif partiyaların rəhbərlərinin həbsini və ofislərinin bağlanmasını nəzərə alsaq demək olar ki, “Demokrat” partiyası bu etirazlar vasitəsiylə müxalif qrupların taleyini bəlli etməyə və öz qüdrətini göstərməyə çalışır.\n2.Etirazların böyüməsi və daxili qarşıdurmaların yaranması: Bölgədə olan etirazların gərginləşməsi partiyalar arasında ehtimal olunan qarşıdurmaların da böyüməsinə şərait yaradır. Bu məsələ də bölgənin siyasi gələcəyinə təsir qoyacaqdır.\nSon olaraq İraq Kürdüstanında olan son etirazlar xalqın əksərinin mövcud durumdan narazıçılığı və dəyişikliyin baş verməsini tələb etmələri səbəbiylə reallaşır. Onlar mərkəzi dövlətlə əlaqələrin düzəlməsi və iqtisadi rifahın yaradılmasını tələb edirlər.


Rusiya ən müasir tankının gücünü göstərdi – VİDEO | 24saat\nRusiya ən müasir tankının gücünü göstərdi – VİDEO\nRusiya Müdafiə nazirliyi öz YouTube kanalında yeni super-tankı “T-14”ün (“Armata”) videosunu təqdim edib.\nOxu.az xəbər verir ki, videoda tankın müxtəlif maneələrdən keçməsi əks olunub.\nQeyd edək ki, “T-14” Rusiya müdafiə sənayesinin mühüm imic layihəsi və 1991-ci ildə SSRİ-nin dağılmasından sonra hazırlanmış ilk tankdır.\nTank 125 mm-lik yivsiz topla təchiz olunub, tankın qülləsi məsafədən idarə olunur. Qərb tankları ilə müqayisədə o daha manevrlidir və digər qoşun birləşmələri ilə qarşılıqlı əlaqə üçün bütün zəruri texnika ilə təchiz edilib. Burada əsas məqam setesentrik müharibələrin aparılmasıdır.\nGələn il tankın kütləvi istehsalı başlamalıdır. 2020-ci ilədək Uraldakı zavodda 2300 tank – hər il 500 “Armata” buraxmaq planlaşdırılır. Müqayisə üçün – hazırda Almaniya Quru Qoşunları “Bundesver”in cəmi 225 “Leopard-2” tankı var.\nŞtaynmayer: ‘Rusiya və ABŞ arasında Suriya üzrə razılaşma ‘əsl ümid işığı’dır’


Ana səhifə » Qəzetin pdf formatı\t» Türkiyədə Mustafa Kamal Atatürkün xatirəsini anım tədbirləri təşkil olunub\nTürkiyədə Mustafa Kamal Atatürkün xatirəsini anım tədbirləri təşkil olunub\nTürkiyə Cümhuriyyətinin banisi Mustafa Kamal Atatürkün vəfatından 80 il ötür.\nAZƏRTAC xəbər verir ki, bunla əlaqədar Anıtqıbirdə izdihamlı tədbir təşkil olunub.\nTədbirdə Prezident Rəcəb Tayyib Ərdoğan, Türkiyə Böyük Millət Məclisinin sədri Binəli Yıldırım, dövlət və hökumət nümayəndələri, Ankarada fəaliyyət göstərən diplomatik korpusun təmsilçiləri, həmçinin sadə vətəndaşlar iştirak ediblər.\nTədbirdə Atatürkün xatirəsi ehtiramla yad edilib, məzarı önünə əklillər qoyulub, gül dəstələri düzülüb.\nTürkiyənin hər yerində anım tədbirləri təşkil olunub.


Bir otağında yaşadığımız yataqxana hansısa zavodun subaylar üçün yataqxanası idi.\nOtaq subay əmimin idi, üzbəüzdəki otaq da onun olmuşdu, amma bir qaçqın ailəyə sadəcə bağışlamışdı otağını. Sonralar həmin ailə o otağı bizə satıb köçüb başqa yerə getdilər. Ona qədər həmin otaqda yaşayan ailənin gənc veteran oğlu şəhid oldu. Düzdür, artıq atəşkəs çoxdan elan olunmuşdu, 1997-ci ildən danışıram, amma o oğlan həqiqətən şəhid oldu.\nGənc veteran Qarabağda vuruşmuşdu. Bir –neçə dəfə yaralanmışdı. Altı aydan bir hospitalda müalicə alırdı. Heç yerdə işləmirdi, bilmirəm işləmək istəmirdi, yoxsa iş tapmırdı. Soruşmamışdım bu barədə, amma hiss olunurdu ki, adam gənc yaşında həyatdan əl götürüb, heç bir addım atmağa həvəsi yoxdur. Evli idi, iki az yaşlı oğlu da vardı, ailəsi çox vaxt ondan ayrı, hansısa rayonda olardı. Onları ailə kimi bir yerdə görməmişdik, onun uşaqları üçün darıxdığı da hiss olunmurdu. Nə bilim, bəlkə elə ailəsindəki bu pərakəndəliyə görə həyatdan zövq ala bilmirdi bu adam. Həmişə yaxşı musiqilər dinləyərdi, musiqinin səsi bizə də gəlirdi. Musiqini sevirdi, amma həyatı yox. Niyə görəsən?\nBütün bu düşüncələr ölümündən sonra onun haqqında düşünəndə ağlıma gəlib. Əgər o vaxtlar gəlsəydi, keçib qarşısına jurnalistliyimdən də istifadə edib çox suallar verərdim ona, nə bilim bəlkə də verməzdim. Qız uşağının nə marağı ola bilər? – soruşardılar adamdan. Bax, indi bunu da oxuyan on nəfərdən bir nəfərin olsa belə, ağlına gələcək ki, yəqin xoşum gəlib gənc veterandan. Yox, sadəcə bu insanın yaxşı insan olmasına rəğmən qəribəlikləri və talesizliyi kədərləndirirdi məni. O, tək deyildi ki, Qarabağ müharibəsi neçə-neçə belə gəncin taleyini alt-üst etdi, bir deyil, beş deyil, heç min də deyil, minlərlə. Kimisi şahid oldu, kimisi sadəcə bədbəxt.\nOğlunun bizim ailə ilə oturub-durması anasını da bizə tərəf dönməyə sövq etdi. Oğlu atamla söhbət edib gedəndən sonra anası gəlib ağlayıb-sıtqayırdı ki, bəlkə sizə deyir dərdini, oğlum niyə gün-gündən solur.\nAtam ona heç nə demirdi, amma bir gün evdə dedi ki, o oğlan əlinə götürdüyü güllə mərmisindən zəhərlənib, mərmi zəhərləyici olub. Özü atama danışıb ki, həmin döyüşdə yüngül güllə yarası alan belə sağ çıxmadı. Qulağını yalayıb keçən güllə yarasından ölən döyüş yoldaşlarım oldu-deyib. Yerə düşən bir mərmini əlimə götürüb baxdım ki, görüm bu necə şeydir belə, ondan sonra hər gün özümü heç nədən pis hiss etməyə başladım.\nBir gün səhər anası ağlaya-ağlaya bizə gəldi ki, oğlu bir qutu yuxu dərmanını birdən atıb yatıb. Təcili yardım çağırdıq, apardılar onu həmişə müalicə olunduğu hospitala. Sağaltdılar, amma ondan sonra cəmi bir həftə hospitalda yatdı və dünyasını dəyişdi.\nÖlümündən sonra ailəsi evlərinə qayıtdı. Yoldaşı məndən xahiş etdi ki, ona ərinə şəhidlik verilməsində yardımçı olum, heç olmasa uşaqlarına kömək olar. İmtina etdim, mən eliyəsi iş deyil, dedim. Qadına ərini ağır dönəmlərdə tək qoyduğu üçün hörmət edə bilmirdim, indi anlayıram; ailənin içini kim bilə bilər ki. O gecə qəribə bir yuxu gördüm. Gənc veteran girdi yuxuma, bircə kəlmə - Uşaqlarıma kömək ol,-dedi. Səhər özüm onun xanımını çağırıb sənədləri gətirməsini istədim. Bir ay çəkmədən gənc veterana halalı olan şəhidlik statusunu verdirdim, o vaxtlar hələ mətbuat çox iş görməyə qadir idi. Bu statusla balaca oğlanları 18 yaşlarına qədər atalarının müavinətini ala biləcəkdilər.\nKöçüb getdikləri üçün uşaqların sonrakı talelərindən xəbərsizəm, İnşallah, atalarının taleyi onları izləməz...


Əlillik dərəcəsi necə müəyyənləşdiriləcək? (ŞƏRH) - Azinforum.az İnformasiya Portalı\nAna səhifə / Sosial / Əlillik dərəcəsi necə müəyyənləşdiriləcək? (ŞƏRH)\nBunu Qaynarinfo-ya açıqlamasında Milli Məclisin deputatı Vüqar Bayramov Əmək və Əhalinin Sosial Müdafiəsi Nazirliyinin əlillik dərəcələri ilə bağlı Milli Məclisə təqdim edilən yeni qanun layihəsindən danışarkən deyib. Onun sözlərinə görə, əmək qabiliyyətini daha çox itirmiş vətəndaşlar yüksək sosial dəstəyi olan qrupa daxil ediləcək:\n“Çünki nəticə etibarı ilə imkan verəcək ki, növbəti illərdə həm əlillik dərəcələrinin müəyyənləşdirilməsində yeni qaydalar, həm də qaydalar çərçivəsində bu istiqamətdə daha çox vəsaitin ayrılması mümkün olsun”.\nÖncəki Qarabağda iş başında şəhid olan jurnalistlərimiz (SİYAHI)\nNövbəti Dünya çempionatında 12 cüdoçumuz mübarizə aparacaq


Kinoteatr — Vikipediya\nKinoteatr kinofilmlərin göstərildiyi ictimai binadır. Kinoteatrın əsas binasında tamaşaçı zalı yerləşir. Bu zalda yerləşmiş böyük ekranlarda (30 m-ə qədər) bütün film növlərinə baxmaq mümkündür. Kinoteatr "kino" və "teatr" sözlərinin birləşməsindən yaranmışdır. Kino yunanca "Kinomotoqraf" sözünün qısaldılmış formasıdır, mənası "Hərkəti çəkmək" deməkdir. Müasir kinoteatrlarda bir neçə tamaşa zalı olur. Onlar kondensionerlərlə və xüsusi səs effekti yaradan texnika ilə təchiz olunurlar. Yüksək keyfiyyətli kinoteatr üçün dibarların və tavanın akusitik tərtibatlarla təchiz olunması səciyyəvidir. Keçmiş SSRİ-də olan kinotaetrlarda 2500-4000- yaxın tamaşaçı yeri nəzərdə tutulurdu. Müasir kiotetralrda isə tutumu 200-300 olan kiçik zallar olur. Film proyektorlarında eni 35 mm olan lent texnikasından istifadə edilir. Xüsusi effektli filmlərin (3D) gösətrilməsi üçün uyğun kinoteatrlar mövcuddur.\nKino tarixindən[redaktə | mənbəni redaktə et]\nKinonun ixtirası məlum mənbələrə görə Lumiere qardaşlarına məxsusudur. Kinoteatr isə film və tamaşaçı arasında münasibətin formalaşmasından sonra yaranmışdır. XİX əsrin sonunda Maks və Emil Skladanovski qardaşları, Lumiere ailəsi, Vilyiam Dikson və Tomas Edison kimi şəxslərin etdikləri cəhdlər məhz hərkət edən şəkillərin attraksiyon məqsədi üçün yaratmaq məqsədi daşıyıdı.\nFilm texnikasının inkişafı öncə elmi məqsəd daşıyır. Beləki ingilis Edvard Muibridj (Eadweard Muybridge) 1870-ci ildə atın çapmasını bir neçə kameradan çəkir və bununla o atın hərkəti zamanı müəyyən vaxt anında onun nallarının heç birini yerə dəyməməsini sübut etmək istəyir.\nFilm texnikasının kommersiya məqsədi ilə tətbiqi ABŞ-da başlayır. Burada Edison gənc ingilis assistentləri olan Villyam Laurie Dikson ilə birlikdə 1891-ci ildə kinoskopu düzəldirlər. Bu qutuda adamlar qısa filmlərə baxa bilirdilər. 1894-ci ilin aprelində Nyu-Yorkda satış mərkəzində beş belə maşın nümayiş etdirilir. Bu maşından sitifadə 25 sent idi. Başqa şəxslər kinonun əsası olan projektor sistemlərinin inkişafı ilə məşğul olurlar. Artı1 1880-ci illərinsonunda İngiltərədə beleə texnikaya rast gəlinir. eyni zamanda bir-birindən asılı olmayaraq Fransada Lumiere qardaşları və Amerikada Tomas Armat tərəfindən bu texnika daha da inkişaf etdiriilir.\n1894-cü ildə "Sortie des ouvriers des usines à midi" adı ilə çəkilmiş ilk artıq mövcud deyil. Onun bizə gəlib çatan versiyası 19 mart 1895 -ci ilə təsadüf edir. İlk film neqativi kimi kağız götürülmüşdür. Bu film 1895-ci ildə bir neçə dəfə nümayiş etdirilir.\nLumierenin çəkdiyi filmlər üçün eni 1 3/8 dyum olan bir tərəfi selülioznitrat ilə örtülmüş materia götürülmüşdür. Bu material Blair Film Company tərəfindən xüsusi emulsiya qarışığı ilə hazırlanmışdır. Sonralar film neqativləri New York Celluloid Company tərəfindn hazırlanır. Bu laentlərdə deşik sıraları arasındakı məasafə 28 mm idi. Beləliklə, deşiklər arasındakı məsafə 20 mm və onun diametri 3 mm-i təşkil edirdi. Şəklin eni 29–25 mm arasında yerləşirdi.\nSonrakı illərdə 400-ə yaxın film yaradılır. Bunların əksəriyyəti qısa və gündəlik həyat haqqında sənədli filmlər idilər.\nİlk ictimai film nümayişi 1 noyabr 1895-ci ildə Berlində "Vinterqarten"-də Skladovski qardaşları tərəfindən həyata keçirilir. 28 dekabr 1895-ci ildə Parisdə Lumière qardaşları da ilk dəfə olaraq "Grand Cafe"-də ilk ictimai film nümayiş etdirirlər. Bir az sonra bu 20 mart 1896-cı ildə Avstriyada da təkrar olunur.\nBu günkü məlumatlara əsasən ABŞ-da Manhettendə ilk film nüamyişi 5 fevral 1894-cü ildə baş vrir.\nLumiere aparatına rəqib olaraq Edison Armt tərəfindən hazırlanmış proyektoru alır və kinoqraf adı ilə patentləşdirir.\nO dövrün filmlıri ağ-qara, səssiz idilər. Onların şəkil ölçüsü 18x24 mm həddində idi. Bu filmlər saniyədə 18 şəkil sürəti ilə hərəkət etdirlirdilər. İlk kinoteatrlar atraksion şəklində mövcud olmuşdular. Ona görə də, filmlərin nümayişi adətən yay aylarında aparılırdı.\nElektrikləşmə nəticəsində şəhərlərdə kinoteatrlar geniş yayılmağa başlayır. 1908-ci ildən lukserioz kinoteatr binaların tikintisi vüsət alır. Yeni şəraitdə göstərilən kinolar artıq orkestr və ya piano musiqisi ilə müşayət olunmağa başlayır. 1927-ci ilə qədər yalnız səssiz filmlər movcud idi.\nFilm yarandığı gündən onu səsləndiməyə can atmışlar.Artıq 1900-cü ildə Fransada keçirilən "Dünya sərgisi"ndə səsli və rəngli film nümayiş etdirilir.Ancaq bu çox baha başa gəldiyindən kommersiya məqsədilə tətbi qolunmur. Nadeltonun film ilə bəraər valdan səs verməklə filmi səsləndirilməsi də qənaətbəxş hesab edilmir.Çünki, bunu filmlə sinxronuzə etmək çətinlik yaradırdı. Lentlərin tez-tez qırılmaıs nətiəsində filmlər getdikcə qısalır və bununla onunla səs arasında olan fərq böyüyürdü.\n1926-cı ildə iynə ilə səslənən ilk film yaradılır.Bu film Alan Kroslandın "Don Juan" filmi idi. 1927-ci ildə həmin müəllifi "Jaz müğənnisi" səsli filmi işıq üzü görür. Sonralar bu uğulu film işıq səs lentinə köçürlür. Lentin sol tərəfində eni 2,54 mm olan səs şırımı nəzərdə tutulur. Bu şırımdan keçən işıq səsin tezliyinən və gücündən asılı olaraq foto elemntə təsir edir və nəticədə işıq intensivliyinin dəyişməsi nəticəsində yaranan dəyişən cərəyan səs siqnalına çevrilir. Bu səs gücləndicilərin köməyi ilə kinoteatrın zalına ötürlürdü. Bu sahədə əldə edilən nailiyyət tezliklə geniş yayılır və səsli filmlər səssizi sıxışdırıb çıxarır.\nAzərbaycanda kinoteatrlar[redaktə | mənbəni redaktə et]\nMənbə — "https://az.wikipedia.org/w/index.php?title=Kinoteatr&oldid=6066326"\nBu səhifə sonuncu dəfə 24 iyul 2021 13:11 tarixində redaktə edilib.


Bakıda sərnişinlər küçənin ortasında avtobus gözləyir - VİDEO\nBakıda sərnişinlər küçənin ortasında avtobus gözləyir - VİDEO\nİctimai nəqliyyatın təhlükəsiz və rahat fəaliyyətini təmin etmək üçün vacib olan şərtlərdən biri də bu xidmətdən istifadə edən sərnişinlərin qoyulan tələblərə və qaydalara əməl etməsi ilə bağlıdır. Elə buna görə də uzun müddətdən bəri “BakuBus” avtobuslarının salonunda sərnişinlər üçün təhlükəsizlik və davranış qaydaları fasiləsiz olaraq səsləndirilməkdədir. Ancaq təəssüf ki, buna baxmayaraq hələ də bəzi sərnişinlərimiz hər gün həmin anonslarda səsləndirilən qaydaları pozmaqda israr edirlər.\nBunu FaktXəbər-ə açıqlamasında “BakuBus” MMC-nin mətbuat xidmətinin rəhbəri Mansur Piriyev bildirib.\nQurum rəsmisi deyib ki, qaydalara görə sərnişinlər avtobusu gözləyərkən yolun hərəkət hissəsinə çıxmamalıdır:\n“Bu sərnişinlərin həyatı üçün təhlükə yaratmaqla yanaşı həm də avtobusun dayanacağa normal daxil olmasına və çıxmasına ciddi maneədir. Təqdim olunan videogörüntüdə sərnişinlərin avtobusun hərəkət zolağına çıxması, öz həyatlarını təhlükə altına atmaları və sərnişinin sürücünü günahsız yerə təhqir etməsi əks olunur”.\nM.Piriyev bildirib ki, hadisə fevralın 8-də saat 17:41 radələrində 5 saylı marşrut xətti üzrə N.Nərimanov m/s-dan 20-ci sahə istiqamətinə hərəkət edən “BakuBus”a məxsus 99JX-221 dövlət qeydiyyat nişanlı avtobusun Dəmir yolu vağzalı dayanacağına yaxınlaşarkən baş verib:\n“Videogörüntüdən aydın olur ki, avtobusun hərəkət zolağına çıxan sərnişinlər öz həyatlarını təhlükəyə atmaqla yanaşı avtobusun dayanacağa daxil olmasına maneə yaradır. Hətta bir sərnişin avtobusun guya onların üzərinə sürüldüyünü iddia edərək sürücünü təhqir edir. Bu cür hallar avtobusun süni şəkildə dayanacaqda ləngiməsinə, öz zolağında hərəkət imkanlarını məhdudlaşdırmasına, sürücülərdə stress vəziyyətinin yaranması ilə yanaşı bədbəxt hadisələrə də gətirib çıxara bilər. Bir daha sərnişinlərimizi qaydalara əməl dəvət edir, onları avtobusun hərəkət zolağına çıxmamağa, təhlükəsizlik və davranış qaydalarına əməl etməyə çağırırıq”\nMəqalədə : Bakı Bus


TREND |Iyunun Seçməsi | Pijama üslubu - Zuleykha Jurnalı\nTREND |Iyunun Seçməsi | Pijama üslubu\n17 June, 2016 saat 15:00\nDəb dünyasında hər gün dəyişən tendensiyalar öz fərqliliyi ilə diqqət çəkir. Son günlərin dünyada küçə dəbi və moda həftələrinə nəzər salsaq, nə qədər qəribə səslənsə də, bu mövsüm pijamanı yalnız yataqda deyil, günlük olaraq və ya tədbirlərə geyinən modabazlar az deyildi. Qeyd edək ki, bu mövsüm xanımların olduqca çox istifadə etdiyi pijamalar əvvəllər məhz kişi qarderobuna məxsus idi. Adət olunan streotipləri qıran Koko Şanel bu rahat geyimi yüksək qiymətləndirərək zamanla pijamanı qadın qarderobunun əvəzolunmaz detallarından birinə çevirdi.\nBu üslub rahatlığı ilə seçilir və bu səbəbdən xüsusi ilə yay fəslində xanımlar ipək və kətan parçadan hazırlanmış modellərə müraciət edir. İpək və kətan parçadan olan pijamalar sahibəsini yay fəslində olduqca sərin saxlamaqla yanaşı, onun dəbli görünüşünü təmin edir.\nBu il xüsusilə zolaqlı, damalı, kiçik gül ornamentləri ilə bəzədilmiş pijamalar olduqca dəbdədir. Pijama modelləri arasında daha çox şalvar-pencək dəsti, xələt, kombinzon və qısa şalvarlar xanımlar arasında böyük rəğbət qazanmışdır.\nHazırladı: Mənsurə Məmmədəliyeva


Bakı metrosunda qorxulu hadisə - VİDEO - Medianews\nNəşr edilib: 2019/06/18 11:01 Rubrika: Hadisə Baxış sayı: 710 Müəllif: Turan\nBakı metrosunda qatarların birində texniki nasazlıq yaranıb və vaqonlardan birinin qapısı açıq qalıb.\nBAKU.WS xəbər verir ki, bununla bağlı sosial şəbəkələrdə video yayılıb. Videodan da göründüyü kimi qatarların birinin vaqonu açıq şəkildə hərəkət edir.\nYayılan video ilə bağlı Bakı Metropoliteni ilə əlaqə saxladıq. Qurumun mətbuat xidmətinin rəhbəri Bəxtiyar Məmmədov BAKU.WS-ə bildirib ki, hadisə ötən həftə baş verib.\n“Sosial mediada görüntüləri yayılan fakt “İçəri Şəhər” stansiyasından “Həzi Aslanov” istiqamətində gedən qatarda “28 May”- “Gənclik” stansiyalarının arasında qeydə alınıb.\nBu da texniki nasazlıq səbəbindən baş verib.\nİlkin ehtimala görə, sərnişin sıxlığı səbəbindən nəzarətçi və maşinist qapının açıq qalmasını görməyib. Bununla bağlı araşdırma aparılır”, – deyə B.Məmmədov qeyd edib.


Mümkün olduqda, yaraların birincil cərrahi müalicəsi ayaqların dəqiq mikrobial çirklənməsinə baxmayaraq zədədən əvvəl erkən həyata keçirilməlidir. Çox və kombinə edilmiş yaralanma ilə baş verən şok vəziyyətində olan qurbanın yalnız xəstəni ağır vəziyyətdən çıxardıqdan sonra aparılmış yaraların gecikdirilmiş cərrahi müalicəsi göstərilir. Gecikmiş cərrahi müalicə ağır əlaqəli xəstəliklərdən əziyyət çəkən yaşlı xəstələr üçün də xüsusi müayinə və əməliyyat üçün hazırlıq tələb olunur.\nBıçaqlanan yaraların ağır ağrısı xoşagəlməz, ancaq belə bir zədəin ən ciddi nəticəsi deyil. Yanlış müalicə edilən bir yaranın dökülməsi çox daha təhlükəlidir və yüngül yaralara müalicə etməkdən daha çox problemlə qarşılaşacaqsınız.\nAyağın içində sıxılan bir yara genellikle ciddi qanaxma ilə müşayiət edilmir, lakin bu, müalicə olmadan iyileşeceği anlamına gelmez. Əlbəttə, bu bəzən olur, amma bu vəziyyətdə bir komplikasiyanı almaq riski çox yüksəkdir.\nƏgər hələ də qanaxma olarsa, yara üçün hidrogen peroksidə batırılmış bir lattası əlavə edin. 10 dəqiqədən sonra, ayaqlarınızı soyuq su ilə yuyun, çox ağırdırsa sabunlu su istifadə edin.\nYaranın içərisində xarici bir cisim varsa, komplikasyon ehtimalı kəskin şəkildə artır. Ancaq özünüzü çıxarmaq üçün cəhd etməməlisiniz - infeksiya riski çox yüksəkdir. Şübhə varsa, dərhal steril bir bandaj tətbiq edin və təcili yardım otağına müraciət edin. Bundan əlavə, 10 il əvvəl daha çox tetanusa qarşı aşılanmış və ya aşılanmayan insanlar tibbi yardıma ehtiyacı var.\nKiçik kabarcıklardan və ya yararsız bir ölçüdə və ya çox ağır və narahat ayaqqabılarla üzləşdiklərindən bəhs etdiyimizdə, infeksiya daşımaq və iltihaba səbəb olmamaq üçün hörülməzlər. Onları xüsusi bakterisidal plasterlə bağlamaq üçün ən asan yol. Qarğıdalı bibərin özü pozduqda, onu dezinfeksiya edən həllərdən biri ilə müalicə etmək lazımdır.\nMısırın müalicəsi üçün istifadə edilə bilər və xalq müalicəsi, məsələn, propolis ilə infuziya ilə bitki yağı ilə yağlaşdırın.\nKallus çətin mərhələdə keçərsə pedikür ilə ya da müstəqil şəkildə çıxarılmalıdır. Sonuncu vəziyyətdə, qarğıdalı isti suda əvvəlcədən buxarlanır və pomza ilə diqqətlə çıxarılır. Hər halda qarğıdalıları kəsməyin - ən xoşagəlməz nəticələrə səbəb ola bilər. Lakin, əgər yara kəsilir və festering , onda yalançı xəstəliklərin müalicəsinə görə hərəkət edin.\nMısırların görünməsi üçün görünən səbəblər olmasa da, buna baxmayaraq. Müntəzəm olaraq, həkimə müraciət etməlisiniz. bir göbələk olub-olmadığını öyrənmək üçün. Diaqnoz təsdiq edildikdə, həkimə müraciət edərək dərmanları dərhal aparın.\nDərini kirdən təmizləyin. Bunu etmək üçün barmaqları və ayaq bütün səthini sıxılmış sabunla, tercihen steril fırçalar və ya süngərlə yaxşıca yuyun. Yaradan kənardan istiqamətə baxın. Steril mendillər ayaqları quruyur, dəridə spirt və iyodinol ilə müalicə olunur. Yaranın qanamasını dayandırmaq üçün hidrogen peroksidin həlli ilə nəm salfetlər tətbiq edin. Kanamanın dayandırılması üçün müvəqqəti elastik bir sarğı istifadə edə bilərsiniz. Bundan sonra bir rivanol və ya furatsilina həlli ilə yuyulur.\nTualetin sonunda ayaqları yara yenidən nəzərdən keçirir, yaralanmaların təbiətini aydınlaşdırır, zəruri hallarda yaranın geniş cərrahi müalicə üçün genişləndirilməsinə qərar verir.\nYarayı təmizlədikdən sonra qısa müddətə buz tətbiq edin. Bu ağrıları azaltmaq və şişkinliyi aradan qaldıracaq. Əlinizdə kalium permanganat varsa, konsentrasiya edilmiş bir həll hazırlayın və bir müddət sizin ayağınıza batırın. Kalium permanganatın olmadığı təqdirdə, çox duzlu su istifadə edin.\nBir həftə ayda iki dəfə ayaq banyosunu hazırlayın. Məlhəm ilə müalicə müddəti eynidır.\nYaralanma sonrası ilk günlərdə bacak çox ağrılı olacaq. Heç bir kontrendikasyon olmasa, ibuprofen və ya ketorolac (Nurofen, Ketanov və s.) Əsasında ağrı kəsicilərindən istifadə edin.\nHematomalar bacaklarda meydana gələrsə, bədəndən daxil olan müxtəlif dərman vasitələrindən istifadə edə bilərsiniz. Yod şəbəkəsi də yaxşı kömək edir. Əgər hematom yoxsa, daha da çoxdur ki, altında bir şiş varsa, bir mütəxəssisə müraciət etmək mantiqidir.


SOCAR Bakı-Novorossiysk neft kəmərini digər istehsalçıların nefti ilə doldura bilər\nEnergetika 2 İyun 2009 15:50 (UTC+04:00)\nSOCAR (Azərbaycan Respublikası Dövlət Neft Şirkəti) Türkmənistan və Qazaxıstan neftinin Bakı-Novorossiysk boru kəməri ilə tranzit nəqli üçün Rusiya tərəfi ilə boru kəmərinin ildə 5 milyon tona kimi doldurulması məqsədi ilə danışıqlar aparır. Bu barədə Trend -a çərşənbə axşamı SOCAR-ın yüksək rütbəli nümayəndəsi bildirib.\n"Biz Rusiya tərəfinə sözügedən boru kəmərinin nəqli üçün Türkmənistan və Qazaxıstan neftindən istifadəni təklif etdik. Lakin bunun üçün hazırkı müqaviləyə dəyişikliklər edilməlidir. Danışıqların passiv formada aparılmasına baxmayaraq hələ də davam etdirilir", - deyə mənbədən bildirilib.\nRusiya tərəfini Azərbaycan neftinin nəqli qiymətləri qane etmirsə, o zaman dövlət başçısı səviyyəsində müraciət olunmalıdır. Bu barədə SOCAR-ın nümayəndəsi Rusiyanın energetika naziri Sergey Şmatkonun Azərbaycan neftinin boru kəməri ilə nəqli qiymətlərinin qaldırılması haqqındakı bəyanatına şərh verərkən bildirib.\nAzərbaycan və Rusiya arasında dövlərlərarası müqavilənin imzalanması üçün 1996-cı ildə imzalanmış öncəki müqaviləni ləğv etmək lazımdır.\nSOCAR bu il ərzində Bakı-Novorossiysk boru kəməri ilə təxminən 2,5 milyon ton neft nəql etməyi planlaşdırır. Mənbədən bildirilmiş məlumata əsasən, şirkət bu boru kəməri ilə qiymətlərin və fraxt məbləğinin dəqiq analizi nəticəsində sərfəli hesab olunacaq qədər neft nəql edir.\n"Rusiya tərəfi Novorossiyskdə neftimizin keyfiyyətini təmin edəcəyi təqdirdə biz ildə 5 milyon ton neft nəql edə bilərik", - deyə mənbədən bildirilib.